Golongan Mati Syahid Menurut Islam Dan Syarat Serta Kebaikan. Ini Penjelasannya

Pada asasnya, kita tidak boleh menentukan dengan khusus atau mengatakan seseorang itu mati syahid kecuali mereka yang telah dipersaksikan oleh Rasulullah S.A.W atau yang telah disepakati oleh umat atas kesyahidannya.

Hal ini kerana hanya Allah SWT sahaja yang mengetahui hakikat seseorang itu sama ada syahid atau sebaliknya. Sebelum itu, perlu difahami bahawa syahid itu terbahagi kepada tiga jenis mengikut pandangan jumhur ulama’, iaitu seperti berikut:

Iaitu orang-orang beriman yang ikhlas berjuang di jalan Allah untuk meninggikan syiar agama dan mengharapkan keredhaan Allah semata-mata serta mati di medan peperangan. Mereka tidak lagi berada dalam keadaan hayah mustaqirrah (masih hidup) sebelum berakhirnya peperangan dengan golongan musyrikin (Rujuk: Syarh al-Nawawi ‘ala Sahih Muslim, 2/164; Al-Iqna’, 1/414-415).

Dia dianggap syahid akhirat kerana di sisi Allah mereka mendapat pahala syahid dan dianggap sebagai syahid dunia kerana mereka tidak dimandikan, tidak dikafankan dan tidak disolatkan. Bahkan mereka ditanam secara terus bersama dengan darah dan pakaian mereka. (Rujuk: Syarh al-Nawawi ‘ala Sahih Muslim, 2/164;  Al-Iqna’, 1/414). Hal ini berdasarkan hadis daripada Saidina Jabir R.A bahawasanya Nabi S.A.W bersabda:

كَانَ يَجْمَعُ بَيْنَ الرَّجُلَيْنِ مِنْ قَتْلَى أُحُدٍ فِي ثَوْبٍ وَاحِدٍ ثُمَّ يَقُولُ “ أَيُّهُمَا أَكْثَرُ أَخْذًا لِلْقُرْآنِ “ . فَإِذَا أُشِيرَ إِلَى أَحَدِهِمَا قَدَّمَهُ فِي اللَّحْدِ . قَالَ “ أَنَا شَهِيدٌ عَلَى هَؤُلاَءِ “ وَأَمَرَ بِدَفْنِهِمْ فِي دِمَائِهِمْ وَلَمْ يُصَلِّ عَلَيْهِمْ وَلَمْ يُغَسَّلُوا

Maksudnya: “Nabi SAW pernah menghimpunkan dua lelaki dari mereka yang telah dibunuh di (peperangan) Uhud seraya baginda bertanya kepada mereka siapakah antara mereka yang mempelajari lebih banyak Al-Qur’an? Dan ketika salah seorang dari mereka ditunjuk, baginda mengarahkannya agar diletakkannya di lahad (kubur) terlebih dahulu. Baginda bersabda “saya saksi ke atas mereka.” Maka baginda memerintahkan supaya mereka dikebumikan dengan darah mereka, tidak boleh disolatkan, dan mereka tidak boleh dimandikan”.

Riwayat al-Bukhari (1347)

Sesiapa yang meninggal dunia kerana berperang di jalan Allah tetapi dalam masa yang sama melakukan mawani’ al-syahadah (perkara yang menghalang daripada mendapatkan syahid) seperti berjuang di jalan Allah kerana inginkan ghanimah (harta rampasan) semata-mata, atau berjuang untuk dikatakan berani, atau untuk mendapatkan kedudukan di sisi manusia atau seumpamanya (dengan tujuan keduniaan), maka dia dianggap syahid dunia iaitu tidak disolatkan, dikafakankan dan dimandikan. Sementara itu dia tidak dianggap sebagai syahid akhirat iaitu tidak mendapat pahala syahid yang sempurna dan urusannya di akhirat adalah antara dia dengan Allah S.W.T. (Rujuk: Syarah al-Nawawi ‘ala Muslim, 2/164; Syarh Mukhtasar al-Kharqi, 72/14).

Adapun syahid akhirat ialah selain daripada golongan yang telah disebutkan di atas, iaitu sesiapa yang syahid bukan di medan peperangan akan tetapi disebutkan dalam hadis dengan istilah syahid. Contohnya seperti orang yang meninggal dunia kerana penyakit perut, taun, ditimpa runtuhan bangunan dan lain-lain sebagaimana yang disebutkan di dalam hadis sebagai syahid. Mereka dikurniakan dengan pahala dan ganjaran sebagai orang yang syahid di akhirat tetapi ganjarannya tidak sama dengan golongan yang pertama (syahid dunia dan akhirat). Adapun hukumnya di dunia adalah sama seperti kebiasaan orang yang meninggal dunia iaitu wajib dimandikan, dikafankan dan disolatkan. (Rujuk: Syarah al-Nawawi ‘ala Muslim, 2/164; Syarh Mukhtasar al-Kharqi, 72/14).

Firman Allah SWT:

فَلْيُقَاتِلْ فِيْ سَبِيْلِ اللّٰهِ الَّذِيْنَ يَشْرُوْنَ الْحَيٰوةَ الدُّنْيَا بِالْاٰخِرَةِ وَمَنْ يُّقَاتِلْ فِيْ سَبِيْلِ اللّٰهِ فَيُقْتَلْ اَوْ يَغْلِبْ فَسَوْفَ نُؤْتِيْهِ اَجْرًا عَظِيْمًا

Maksudnya: “Dan barangsiapa berperang di jalan Allah, lalu gugur atau memperoleh kemenangan maka akan kami berikan pahala yang besar kepadanya.”

(Surah An-Nisa’: 74)

Daripada Miqdam bin Ma’dikarib, Sabda Rasulullah SAW:

للشهيد عند الله ست خصال: يُغفر له في أول دَفعة ويَرى مقعده من الجنة، ويجار من عذاب القبر، ويأمن من الفزع الأكبرِ، ويوضع على رأسه تاج الوقار؛ الياقوتة منها خير من الدنيا وما فيها، ويزوج اثنتين وسبعين زوجة من الحورِ العِين، ويشفّع في سبعين من أقاربه

Maksudnya: “Bagi orang yang mati syahid ada 6 keistimewaan iaitu: 1) Diampuni dosanya sejak mulai pertama darahnya meluncur keluar, 2) melihat tempatnya didalam syurga, 3) dilindungi dari azab kubur, 4) terjamin keamanannya dari malapetaka besar merasakan kemanisan iman, 5) dikahwinkan dengan bidadari, 6) diperkenankan memberikan syafa’at bagi 70 orang kerabatnya”.

Telah dinukilkan daripada Imam al-Subki bahawa untuk mendapatkan ganjaran syahid, seseorang itu hendaklah menepati syarat-syarat berikut iaitu: sabar, ikhlas mengharapkan keredhaan Allah S.W.T semata-mata dan tidak melarikan diri daripada medan perang serta tidak melakukan mawani’ al-syahadah (perkara-perkara yang boleh menghalang daripada mendapatkan ganjaran syahid) seperti mengambil ghanimah (harta rampasan) perang orang lain, ada menanggung hutang manusia serta mencerobohi hak manusia yang lain. Antara contoh lain (yang menghalang daripada mendapatkan syahid) ialah seseorang yang mati dalam keadaan melakukan perbuatan maksiat contohnya orang yang memasuki sesebuah rumah untuk mencurinya lalu dia mati kerana ditimpa runtuhan rumah tersebut atau seorang wanita yang mati ketika melahirkan anak yang dikandung hasil daripada perzinaan. (Rujuk: Fatawa al-Subki fi Furu’ al-Syafie, 3/314-318).

Justeru, seseorang yang meninggal dunia dianggap syahid dan mendapat ganjaran syahid di sisi Allah S.W.T di akhirat kelak sekiranya dia menepati semua syarat-syarat yang disebutkan di atas. Adapun sekiranya dia melakukan salah satu daripada perkara yang dilarang tersebut, maka dia terhalang daripada mendapatkan ganjaran yang sempurna serta kelebihan yang dijanjikan oleh Allah S.W.T kepada orang yang syahid di akhirat kelak.

Terdapat hadis-hadis lain menyesebutkan golongan mati syahid, secara ringkasnya, menurusi portal Pejabat Mufti Wilayah simpulkan beberapa golongan yang diberi pahala syahid akhirat berdasarkan banyaknya hadis sahih yang menyebutkan sebab-sebab kesyahidan (tersebut) serta ia merupakan ciri-ciri yang masyhur dalam kalangan para ulama’, antaranya seperti berikut:

Sesungguhnya kita semua mengimpikan mati yang dicemburi umat lain, berdoalah agar diberikan kematian husnul khotimah dan syahid ke jalan yang diredhaiNya. Semuanya atas keredhaan dan ketentuan Allah s.w.t. Disamping itu masih belum terlambat untuk kita didik diri menjadi ummah yang berkualiti.

SUMBER: Mufti Wilayah Perseketuan


Wanita Berhijab Ini Cipta ‘Sejarah’ Wanita Palestin Pertama Menang Pilihanraya AS

Seorang wanita, Ruwa Romman 29, menggemparkan dunia apabila berjaya mencipta sejarah sebagai wanita berketurunan Palestin-Amerika pertama yang berjaya memenangi jawatan pada pilihanraya Amerika Syarikat (AS).

Menurut laporan akhbar Arab News, Ruwa yang mewakili parti Demokratik itu telah dipertanggungjawabkan untuk memikul jawatan awam di negeri Georgia.

Setelah menerima undian majoriti pada Pilihanraya separa penggal pada minggu ini mewakili District 97 di Dewan Perwakilan Negeri Georgia.

Ruwa menang dengan bergaya apabila berjaya meraih undi hampir separuh, iaitu sebanyak 58 peratus.

Pada piliharaya berkenaan, Ruwa telah berjaya menumpaskan pesaing sengit dari Parti Republikan yang menuduh dirinya menggunakan taktik kotor iaitu perkauman anti-Islam bertujuan menakut-nakutkan pengundi. Ini sekaligus telah mencemarkan imej Ruwa.

Bagaimanapun, ramai penduduk yang tidak terpedaya dengan dakyah yang dimainkan oleh parti Republikan itu.

Malah, majoriti penduduk daerah itu memberi sokongan penuh kepada Ruwa, semasa beliau berkempen. Selain itu, mereka juga melindungi Ruwa ketika diancam oleh pihak lawan.

“Saya berjaya membina hubungan yang dipercayai dengan masyarakat di daerah itu, terutamanya dalam kumpulan konservatif yang keluar untuk menyokong dan mempertahankan saya daripada ‘serangan’ parti lawan,” kata Ruwa.

Untuk rekod, pentadbir Georgio yang baharu, Ruwa Romman dilahirkan di Amman, Jordan, kedua ibu bapanya berketurunan Palestin sebelum mereka berpindah ke Atlanta 22 tahun lalu pada usia Ruwa 7 tahun.

Sekadar info, District 97 merupakan sempadan negara yang dilakar semula pada tahun 2021, terletak di daerah Gwinnett, utara Atlanta. Antara bandar yang berada dalam daerah ini adalah Berkeley Lake, Duluth, Norcross dan Peachtree Corners.


Serum Ini Mampu Selesaikan Masalah Bintik-bintik Hitam Dan Kulit Wajah Yang Kusam

Wanita di Malaysia seringkali berhadapan dengan masalah kulit kusam dan tidak bermaya yang disebabkan oleh munculnya bintik-bintik hitam serta kotoran yang adapada kulit wajah.

Usah risau! Ketepikan semua pilihan produk yang anda miliki! Jenama produk penjagaan muka, Eucerin tampil dengan sebuah produk baharu yang berteknologi tinggi dan lebih berkesan merawat masalah bintik hitam.

Eucerin Spotless Brightening Booster Serum merupakan sebuah produk serum yang diperkaya dengan kuasa Thimidol serta diformulasi dengan Pro-Brightening System. Mampu untuk menghilangkan bintik hitam sehingga 75% dalam masa hanya dua minggu, produk terbaru dari Eucerin ini adalah pilihan wajib bagi anda yang inginkan wajah cerah berseri!

Keunikan Spotless Brightening Booster Serum dari Eucerin.

Spotless Brightening Booster Serum mengandungi dua bahan aktif yang inovatif untuk memberi kebaikan kepada kulit wajah anda! Bahan Thiamidol merupakan sebuah bahan eksklusif dalam kandungan serum ini. Keberkesanannya telah terbukti secara klinikal mampu menghilangkan bintik hitam sehingga 75% tanpa perlu melakukan rawatan laser dan memberikan kulit mulus berseri seawal 2 minggu.

Berdasarkan kajian klinikal terhadap 35 wanita, dalam tempoh 12 minggu dengan kekerapan penggunaan dua kali sehari. Thiamidol merupakan bahan efektif yang lembut terhadap kulit wajah. Ia mempunyai kebolehan menyerikan wajah sebanyak 10x ganda dan mampu menghalang pengeluaran melanin pada sumbernya selain mengekang berlakunya hiperpigmentasi,

Apa yang menariknya lagi tentang produk terbaru ini, jenama Eucerin telah menaik taraf serum ini dengan bahan tambahan Sistem Pro-Brightening, untuk memberikan keberkesanan yang lebih baik di mana ia mampu membaiki kulit secara mendalam. Sistem Pro-Brightening ini berkesan untuk meningkatkan tahap perlindungan daripada kerosakan sel kulit dan mengekang kemunculan semula bintik hitam. Jadi apa tunggu lagi? Jom dapatkan produk terbaru dari Eucerin ini!


Masalah Gigi Bukan Masalah Biasa. Rawat Masalah Gigi Untuk Tampil Cantik Menawan.

Kos rawatan pergigian adalah tinggi apabila masalah pergigian adalah kompleks
dan memerlukan pelbagai jenis rawatan dalam satu masa.

1. Cucian gigi dan tampalan boleh dilakukan pada hari yang sama dengan sekuel cuci
dulu baru tampal.
2. Ibu bapa harus membawa anak sejak gigi pertama mula tumbuh atau sejak hari ulang
tahun pertama anak. Gigi pertama tumbuh sekitar umur 6 bulan dan ketika ini,
pemeriksaan gigi boleh dilakukan.
3. Punca utama kerosakan gigi adalah disebabkan pengabaian penjagaan kesihatan mulut dan kurang ilmu tentang pergigian. Apabila gigi dan mulut telah digunakan selama 1 hari dengan aktiviti pemakanan, ia membentuk plak di permukaan gigi.

Menurut Dr Norhuda Daud, Pakar Gigi, Klinik Pergigian Qaseh Dental, ketika di siang hari, air liur (saliva) akan membasuh sedikit sebanyak lekitan plak yang tertinggal di permukaan gigi.

“Pada waktu kita tidur, aktiviti rembesan air liur ini agak berkurangan. Maka, keadaan asiditi mulut tidak dineutralkan oleh air liur dan gigi terdedah kepada pembentukan kaviti.
Memberus gigi sebelum tidur dapat mengurangkan asiditi mulut dan mengurangkan plak di
permukaan gigi yang menjadi punca kerosakan gigi. Ilmu asas pergigian ini masih belum
difahami oleh masyarakat. Sekiranya masyarakat di Malaysia berjumpa dengan doktor gigi
setiap 6 bulan seperti yang dicadangkan para doktor gigi, ia dapat mencegah kerosakan gigi dengan konsultasi yang akan diberikan mengikut keperluan pesakit itu sendiri.”

Di Malaysia, budaya melawat dan memperkenalkan klinik pergigian kepada kanak-kanak
masih belum diterapkan seperti di luar negara. Kebanyakan rakyat Malaysia menggambarkan
prosedur pergigian ini amat menakutkan kerana melibatkan kesakitan dan ketidakselesaan.
“Perasaan takut boleh diatasi jika setiap keluarga mempunyai hubungan baik dengan doktor gigi. Dicadangkan kempen ‘1 keluarga 1 dentist’ diperkenalkan untuk mengatasi masalah takut untuk berjumpa doktor gigi. Ini kerana, hubungan baik dengan doktor gigi ini, telah dibina sejak awal dari peringkat ibu dan bapa.”

“Sebelum memulakan rawatan, pesakit perlu membuat pendaftaran menggunakan kad
pengenalan. Maklumat pesakit akan diambil seperti butiran diri, sejarah sosioekonomi,
sejarah pergigian yang lalu serta masalah perubatan yang telah dan sedang dialami berserta ubat-ubatan yang sedang diambil. Alergi kepada ubat-ubatan tertentu juga perlu
dimaklumkan supaya ubat-ubatan ini tidak diberi oleh doktor gigi jika perlu. Pesakit
perempuan pula perlu memberitahu doktor gigi sekiranya mengandung serta usia
kandungan. Hal ini sangat penting untuk doktor gigi merancang rawatan untuk pesakit serta sebagai rekod ‘medicolegal’. Secara rutin di klinik pergigian, tekanan darah akan diambil untuk pesakit yang berumur 35 tahun ke atas untuk mengenalpasti pesakit yang mempunyai
tekanan darah tinggi.”

“Masalah yang seringkali dihadapi oleh pesakit ialah gusi berdarah ketika memberus gigi.
Gusi berdarah boleh disebabkan oleh banyak punca. Tetapi, kebanyakan kes berpunca
daripada sisa makanan pada permukaan gigi yang tidak dibersihkan dengan betul.  Akibatnya, pengumpulan plak lembut bertukar menjadi kerak/karang gigi dan kemudiannya
menyebabkan radang gusi(gingivitis). Rawatannya adalah mudah, iaitu rawatan cucian
gigi(scaling) dan kemudian pemberusan gigi di rumah secara betul dan efektif. Pesakit
mengalami gusi berdarah dalam situasi ini bukan kerana mereka tidak memberus gigi, tetapi mereka tidak memberus gigi secara efisyen.”

Jelas Dr Norhuda, sekiranya pesakit menjaga gigi dengan baik, pesakit hanya memerlukan
pemeriksaan berkala 6 bulan sekali dan rawatan juga adalah minima serta tidaklah
memerlukan kos yang tinggi.

“Jika pesakit yang mengabaikan kesihatan mulut sehingga melebihi 2 tahun tidak berjumpa
doktor gigi, sudah pasti lebih banyak gigi yang rosak perlu dibaiki. Dalam keadaan yang lain
pula, jika gigi yang berlubang, ia dirawat dengan tampalan ketika lubang masih cetek, dan
sudah pasti harga rawatan adalah rendah. Jika lubang gigi lebih dalam, kemungkinan
keperluan rawatan akar gigi perlu dilakukan dan sekaligus harga rawatan meningkat. Bagi
mereka yang gemar untuk mendapatkan rawatan estetik pergigian pula, kos rawatan adalah
tinggi kerana tempoh rawatan, penggunaan teknologi dan peralatan canggih yang digunakan.”


“Tiada Masalah Tak Kuat…Nak Pakai, Pakai Sahaja” – Izara Aishah Kongsi Tip Istiqamah Berhijab

Perjalanan hijrah pelakon Izara Aishah sering menjadi tumpuan orang ramai. Imejnya yang bertudung labuh dan menutup aurat itu juga menjadi inspirasi outfit of the day buat para hijabis di luar sana.

Baru-baru ini tular perkongsian kata-kata mutiara oleh pelakon tersebut mengenai erti istiqamah buat dirinya. Ramai yang memuji cara penyampaian dan makna yang diberikan olehnya itu.

Perkongsian itu dimuat naik oleh pengguna TikTok @user637484748, Nik Izara Aishah Binti Nik Izazurin atau lebih dikenali sebagai Izara Aishah menjawab persoalan tentang tip untuk kekal istiqamah dalam menutup aurat.

“Tiada masalah tak kuat sekalipun, pakai sahaja. Nak buka, bukalah. Bila mahu pakai, pakai sahaja,

“Tapi bila dah pakai…pahalanya cukup dahsyat. Memang tidak diakui iman kita naik dan turun, lama-lama kita akan rasa kuat dan rasa sendiri untuk menutup aurat,

“Izara tutup sebab Izara jumpa ayat dalam al-Quran yang Allah SWT pesan untuk tutup aurat. Minta doa banyak-banyak, Allah SWT will guide you.” katanya.

Izara juga turut menceritakan tentang latar belakang keluarganya. Katanya, melihat perubahan yang berlaku melalui keluarganya yang mulai menutup aurat membuatnya bersyukur.

“Izara dibesarkan dengan keluarga yang moden tetapi masih religious. Moden tetapi memang solat tak tinggal,

“Tetapi kita bukan jenis yang pakai tudung. Selepas itu bila semua dah meningkat usia, semua family dan Izara sendiri mula untuk menutup aurat,

“Lama-lama bila umur meningkat kita akan realize sendiri. Slow-slow tak perlu risau.” ujarnya lagi.

Sekadar info, pelakon Pilot Cafe itu mulai mengenakan tudung pada 14 Ogos 2021. Satu hantaran gambar dimuat naik pada akaun Instagram miliknya mengejutkan semua peminat sekali gus dia juga memadam gambar-gambarnya yang terdahulu.

Sumber: TikTok @user637484748


Baru 21 Tahun, Gadis Ini Raih Jualan RM100,000 Sebulan Dengan Menjual Perabot Terpakai

Kebiasaannya kaum Hawa akan memilih untuk menjual produk kosmetik ataupun pakaian apabila menceburi bidang perniagaan. Namun situasi itu berbeza buat Arliya Munif,21, apabila dia memilih untuk menjual perabot terpakai di Kedah.

Bukan calang-calang, usahawan muda dari Merbok ini mampu mencipta jualan mencecah RM100,000 sebulan melalui perniagaan yang diusahakannya itu sejak tahun 2017.

Menggunakan nama Perabot Berkualiti Kedah, perniagaannya itu kini menjadi perhatian penduduk setempat kerana menawarkan perabot terpakai pada harga mampu milik.

Ujarnya, dia menceburkan diri dalam perniagaan berkenaan selepas melihat perabot lama yang masih elok dibuang oleh pemiliknya disebabkan oleh kerosakan kecil.

“Idea menjual perabot terpakai bermula apabila melihat perabot lama yang masih elok dibuang sehingga mengakibatkan pencemaran.

“Kadang-kadang perabot dibuang ini masih elok. Hanya perlu baiki sedikit sahaja dan ia nampak baharu semula malah ada yang kelihatan mewah,” jelasnya.

Bukan itu sahaja, dia juga menjual perabot terpakai kerana mahu memberi peluang kepada golongan B40 melengkapi keperluan rumah mereka dengan harga mampu milik.

“Melalui perniagaan ini, saya dapat jual perabot pada harga berpatutan dengan kualiti yang memuaskan hati.

“Lagipun kalau nak beli perabot baharu harganya mahal dan ramai orang tidak mampu,” katanya.

Bermula dengan modal sebanyak RM1,500, Arliya yang merupakan penuntut Universiti Teknologi Mara (UiTM) Puncak Alam, Shah Alam, Selangor dalam jurusan Pentadbiran Perniagaan Keusahawanan ini memulakan perniagaan dengan membuka kedai pertamanya di Jeniang, Kedah.

Dia yang ketika itu sedang mengikuti pengajian diploma tidak menyangka bisnes diusahakan itu mendapat sambutan menggalakkan daripada masyarakat setempat.

Setahun kemudian, dia membuka cawangan kedua pula di Taman Lembah Bujang Saujana, Merbok.

Jelasnya, pembukaan kedai tersebut didorong oleh jualan yang tinggi selepas beliau memasarkan perabot terpakai yang diambil dari Singapura.

“Selepas enam bulan beroperasi, kami mula mendapat permintaan agar menyediakan perabot dari negara tersebut kerana jaminan kualitinya.

“Di samping itu, keunikan rekaan dan cara pembuatannya menyebabkan perabot dari Singapura mendapat permintaan yang tinggi dalam kalangan pelanggan,” katanya.

Seiring dengan perkembangan perniagaan yang diusahakan itu, Arliya telah mempelbagaikan produk terpakai dijualnya seperti sofa, permaidani, tilam, peti ais dan televisyen.

Dia juga telah menutup cawangan di Jeniang kerana mahu memberi sepenuh fokus terhadap perniagaan di Merbok.

“Kedai di Merbok telah dibesarkan bagi menampung jumlah perabot terpakai yang meningkat berkali ganda hasil permintaan tinggi daripada pelanggan,” ujarnya.

Sentiasa berfikiran positif, dia menyasarkan untuk mencapai jualan tahunan mencecah RM1juta pada tahun ini kerana yakin mampu mencapai sasaran berkenaan selepas mempelbagaikan perniagaannya menggunakan platform dalam talian.

Tambahnya, kaedah berkenaan digunakan ketika pelaksanaan Perintah Kawalan Pergerakan (PKP) pada 18 Mac lalu.

“Kita telah mengambil pendekatan mempromosikan barangan melalui dalam talian sepanjang PKP.

“Tidak sangka pula pelanggan membeli seperti biasa kerana ramai yang memanfaatkan tempoh berkurung di rumah itu untuk menghias kediaman masing-masing,” katanya.


Seronoknya Jika Rezeki Suami ‘Melimpah Ruah’, Isteri Adalah Kuncinya! Jadikan 6 Perkara Ini Amalan Sis

Bergelar isteri adalah saat paling bermakna buat seorang wanita. Sebaik sah ijab kabul, menjadi tanggungjawab isteri untuk patuh dan taat dengan segala arahan suaminya.

Begitu juga suami yang perlu percaya kehadiran seorang itu juga boleh dianggap sebagai penambah rezeki. Ini antara sikap isteri yang dikatakan boleh membawa rezeki berlipat ganda pada suaminya.

Isteri yang bersyukur atas segala kurnia Allah pada hakikatnya dia sedang mengundang tambahan nikmat untuk suaminya. Termasuk rezeki. Punya suami, bersyukur. Menjadi ibu, bersyukur. Anak-anak boleh mengaji, bersyukur. Suami memberikan nafkah, bersyukur. Suami memberikan hadiah, bersyukur. Suami mencintai setulus hati, bersyukur. Suami memberikan kenikmatan sebagai suami isteri, bersyukur.

“Dan ingatlah ketika Tuhanmu memaklumkan: jika kalian bersyukur, pasti Kami akan menambah (nikmat) kepadamu dan jika kamu mengingkari (nikmatKu) maka sesungguhnya adzabku sangat pedih” (QS. Ibrahim: 7).

Di saat seseorang bertawakkal kepada Allah, Allah akan mencukupi rezekinya.

“Dan barangsiapa yang bertawakkal kepada Allah nescaya Allah akan mencukupkan (keperluan)nya.” (QS. Ath Thalaq: 3).

Jika seorang isteri bertawakkal kepada Allah, sementara dia tidak bekerja, dari mana dia dicukupkan rezekinya. Allah akan mencukupkannya dari jalan lain, tidak semestinya Allah memberikan rezeki secara terus kepada si isteri. Boleh jadi Allah akan memberikan rezeki yang banyak kepada suaminya, lalu suami tersebut memberikan nafkah yang cukup kepada dirinya.

Istri yang suka bersedekah, dia juga pada hakikatnya sedang melipatgandakan rezeki suaminya. Sebab salah satu keutamaan sedekah sebagaimana disebutkan dalam surat Al Baqarah, akan dilipat gandakan Allah hingga 700 kali ganda.

Jika isteri diberi nafkah oleh suaminya, lalu sebagiannya ia gunakan untuk sedekah, mungkin tidak langsung dibalas melaluinya. Namun boleh jadi dibalas melalui suaminya. Jadilah pekerjaan suaminya lancar, rezekinya berlimpah.

“Perumpamaan orang-orang yang menafkahkan hartanya di jalan Allah serupa dengan sebutir benih yang menumbuhkan tujuh tangkai, pada tiap-tiap tangkai ada seratus biji. Allah melipatgandakan (ganjaran) bagi siapa saja yang Dia kehendaki. Dan Allah Mahaluas lagi Maha Mengetahui.” (QS. Al Baqarah: 261).

Solat dhuha merupakan solat sunnah yang luar biasa keutamaannya. Solat dhuha dua raka’at setara dengan 360 sedekah untuk menggantikan hutang sedekah kepada setiap sendi badan kita. Solat dhuha empat rakaat, Allah akan menjamin rezekinya sepanjang hari.

“Di dalam tubuh manusia terdapat 360 sendi, yang seluruhnya harus dikeluarkan sedekahnya.” Mereka (para sahabat) bertanya, “Siapakah yang mampu melakukan itu wahai Nabiyullah?” Beliau menjawab, “Engkau membersihkan dahak yang ada di dalam masjid adalah sedekah, engkau menyingkirkan sesuatu yang mengganggu dari jalan adalah Maka jika engkau tidak menemukannya (sedekah sebanyak itu), maka dua raka’at Dhuha sudah mencukupimu.” (HR. Abu Dawud)

Allah ‘Azza wa Jalla berfirman, “Wahai anak Adam, janganlah engkau luput dari empat rakaat di awal harimu, niscaya Aku cukupkan untukmu di sepanjang hari itu.”(HR. Ahmad).

Jika seseorang ingin mendapatkan sesuatu, ia perlu mengetahui siapakah yang memilikinya. Ia tidak boleh mendapatkan sesuatu tersebut melainkan dari pemiliknya.

Begitulah rezeki. Rezeki sebenarnya adalah pemberian dari Allah Azza wa Jalla. Dialah yang Maha Pemberi rezeki. Maka jangan hanya mengharapkan usaha semata-mata namun perbanyaklah berdoa memohon kepadaNya. Doakan suami agar senantiasa mendapatkan limpahan rezeki dari Allah, dan yakinlah jika isteri berdoa kepada Allah untuk suaminya pasti Allah akan mengabulkannya.
“Dan Tuhanmu berfirman: Berdoalah kepadaKu nescaya Aku kabulkan” (QS. Ghafir: 60).

Di antara keutamaan istighfar adalah mendatangkan rezeki. Hal itu boleh dilihat dalam Surat Nuh ayat 10 hingga 12. Bahwa dengan memperbanyak istighfar, Allah akan mengirimkan hujan dan memperbanyak harta.

“Maka aku katakan kepada mereka, ‘Mohonlah ampun kepada Tuhanmu’, sesunguhnya Dia adalah Maha Pengampun, nescaya Dia akan mengirimkan hujan kepadamu dengan lebat, memperbanyak harta dan anak-anakmu, mengadakan untukmu kebun-kebun dan mengadakan (pula di dalamnya) sungai-sungai untukmu”(QS. Nuh : 10-12).


Hampir Buta Gara-Gara Contact Lens, Gadis Ini Kongsi Cara Penjagaan Contact Lens Yang Tepat Mengikut Saranan Doktor Pakar Mata

Kanta lekap merupakan pilihan wanita masa kini berbanding kaca mata kerana ia lebih mudah dan nampak cantik bila dipakai. Namun, anda perlu menjaga kanta lekap sebaik-baiknya kerana ia berkait rapat dengan mata dan dibimbangi mata dijangkiti kuman sekiranya ia tidak dijaga dengan betul.

Banyak kes yang Hijabista dengar tentang kes individu yang hampir buta akibat pemakaian kanta lekap. Terbaru, seorang gadis bernama Siti Musliha telah berkongsi pengalamannya yang hampir buta gara-gara kanta lekap sekitar April yang lalu. Nasib baik dia bertindak pantas dan terus pergi ke klinik mata berhampiran. Jika tidak, apa agaknya yang jadi.

Hijabista kongsikan kisah Siti Musliha buat hijabi semua. Semoga perkongsian ini memberi manfaat kepada anda semua.

3 April 2017 yang lalu memang pengalaman hitam aku bila mata sebelah buta sekejap sebab contact lens (CL). Aku nak share pengalaman nie untuk korang yang pakai CL, then bagitahu sekali cara yang betul jaga CL macam doctor mata bagitahu.

Sebelum aku share pasal cara pakai & jaga CL, aku nak cerita macam mana aku boleh buta sebelah mata sekejap. Aku memang jenis pakai CL bila keluar jalan-jalan. Sebab rabun tu masalah utama, selebihnya normal as perempuan nak nampak cantik.

Nak dijadikan cerita, masa buka CL, mata aku kering takde air dekat mata. Then aku cabut CL agak kasar but still tak menyakitkan mata. Esoknya pagi nak bangun, sebelah mata langsung tak boleh buka, pedih sakit yang teramat amat sangat sampai menangis. Menangis pun rasa pedih dan perit gila.

Terus pergi klinik mata terdekat, buat scan mata, pakai lampu biru & mata penuh dgn calar-calar sebab CL . Calar paling teruk dan paling besar lukanya betul-betul kena dekat anak hitam mata dan itu punca mata pedih dan tak boleh buka.

Pekerja tu terpaksa pakaikan bandage contact lens untuk bagi mata kurang rasa sakit buat sementara sebab aku disuruh untuk pergi klinik pakar mata untuk rawatan seterusnya dalam masa 24 jam. Takut jangkitan kuman dan boleh ke arah buta. Masa tu Allah je tahu betapa takut, sedih, menyesal, semua ada.

Lepas tu terus rujuk doktor pakar mata. Macam biasa, dia scan mata then bagi segala ubat-ubat mata yang aku kena guna secara konsistan tanpa skip. Aku dpt 4 ubat; gentamincin eye oil treatment, sterile eye pad, eye drop nicol & last sekali antibiotic amoxicillin.

Setiap 15 minit aku kne drop gentamincin eye oil treatment tu dekat mata. Memang oily gila rasa mata macam kena bubuh minyak. Bayangkan betapa seksanya 15 minit sehari nak kena bubuh dekat mata, sama juga dengan eye drop nicol. Terpaksa kunci jam setiap 15 minit untuk 24 jam sehari.

Doktor pesan kalau nak cepat baik, kena struggle. Masa tu Allah je tahu betapa aku tak tido siang malam  demi nak baikkan mata. 4 hari babe aku tidur tak betul. Hari ke-5, alhamdulillah mata dah slow-slow boleh buka dan nampak sekeliling. No more sterile eye pad, dah macam lanun.

Itulah kisah sedih aku pasal CL. So ini cara pakai dan penjagaan CL aku nak share dari doktor mata tu sendiri. Sebelum pakai kanta lekap, pastikan tangan dicuci dengan betul. Seelok-eloknya guna air sabun, bilas dan cuci. Jika masih rasa pedih, cuci lagi kanta lekap.

Lepas letak kanta lekap dalam mata, titiskan air Renu yang khas untuk mata yang memakai kanta lekap. Biasanya kita dengar yang penggunaan maksimum kanta lekap selama 8 jam. Jadi ikut peraturan ini. Biasakan selepas balik dari mana-mana terus tanggalkan, cuci dan rendam kanta lekap.

Air Renu atau apa sahaja air rendaman untuk kanta lekap wajib ada! Jangan sesekali guna air paip ya. AWAS!

Kanta lekap hendaklah sentiasa dicuci. Bilas kanta lekap sekurang-kurangnya 3 kali. Bila sudah tanggalkan kanta lekap, jangan biar mata begitu sahaja. Titiskan dengan Eye Glo supaya mata tidak menjadi merah dan kering . Air Renu & Eye Glo beli dekat Watsons okay.

Selamat menjaga contact lens anda & paling penting jagalah mata anugerah Allah bagi.

Korang, mana-mana yang malas nak cuci CL , guna ‘washer lens’. Senang je, letak air saline utk cuci CL. Letak lens kiri & kanan then putar je penutup tu sampai korang puas hati dah bersih lens tu. Putar macam mesin basuh tu. Alat nie jual banyak kat IG . Murah-murah je uols.

Air saline untuk cuci CL sahaja. Seeloknya cuci sehari 2 hingga 3 kali okay. After cuci CL, rendam dengan air RENU multipurpose solution. Take note korang.

Renu multipurpose solution . Setakat nie yang paling best solution untuk rendam CL. Memang function untuk bersih dan basmi kuman. Renu nie bantu CL sentiasa basah & selesa bila dipakai. Jangan sesekali guna solution nie bila dah tamat tempoh. Boleh guna as pencuci dan rendam CL.

Ni normal saline, solution paling murah. Air saline nie hanya untuk cuci CL & jangan sesekali guna as rendaman CL, ianya saline garam yang bukan berfungsi untuk basmi kuman. Ia sekadar mencuci CL. Bekas CL pun jangan cuci guna air paip, cuci guna air saline juga setiap 3 bulan sekali. Take note.


Gabungan Sempurna Janji Pakar, Bukan Sekadar Sunscreen Yang Melindungi Kulit

Sesetengah individu gemar pelindung matahari berwarna menjadikan kulit kelihatan bermaya, tetapi lebih daripada itu, ia melindungi daripada kerosakan UV, kedutan dan potensi kanser kulit.

Walau bagaimanapun, hakikat bahawa ia menjadikan kulit anda kelihatan berembun dan reflektif tetapi juga terdedah tetapi masih lebih baik daripada ketika bangun adalah sebab sebenar SPF telah menjadi keperluan setiap hari.

Jika anda telah membeli-belah untuk kecantikan sejak kebelakangan ini, anda sedia maklum bahawa penjagaan kulit, pelindung matahari dan solekan telah digabungkan bersama untuk menghasilkan banyak produk yang menarik. Terdapat semua pelindung matahari dipasarkan sebagai melakukan banyak perkara lain, daripada mencerahkan kepada mencerahkan hingga mencerahkan warna kulit.

Namun pasti anda curiga, mana satu pilihan yang tepat yang tersenarai di pasaran, pakar dermatologi menjawab soalan tentang perlindungan matahari dan memahami cara berfikir tentang semua pelindung matahari berwarna yang menjanjikan kesempurnaan dalam rutin harian anda.

Secara teknikal, ya. pelindung matahari berwarna sama pelindungnya dengan rakan sejawatnya yang tidak berwarna. Pelindung matahari adalah pelindung matahari dan warna itu hanyalah tambahan yang tidak menghilangkan keberkesanannya. Ada kemungkinan jenama itu mungkin bermula pada SPF 50, dan apabila ia menambah bahan lain. Bahan-bahan lain itu boleh jadi seperti mika yang memberikan warna bercahaya, mutiara atau asid hyaluronik untuk penghidratan tambahan. Menurut pakar, satu peraturan mudah, jika anda mempunyai pelindung matahari yang mengatakan itu semua perkara lain ini, ia masih pelindung matahari anda. Bahan-bahan lain itu ada untuk menyokong pelindung matahari.

Apabila anda menggunakan sesuatu seperti pelembap berwarna dengan SPF pada label, itu adalah pelindung matahari, sambil menambah penafian bahawa ia harus menjadi formula mineral (zink oksida) dengan SFP 30 atau lebih tinggi. Tetapi jika anda berfikir tentang berapa banyak yang diletakkan pada muka, mungkin tidak mencukupi untuk menjadi berkesan sebagai pelindung matahari. Jika anda menyebarkan titisan sebesar kacang ke seluruh muka, itu seperti mengambil kain dan meregangkan ia sangat nipis sehingga ia tidak menyembunyikan apa-apa, seperti memakai legging yang nipis dan anda masih boleh melihat punggung anda.

Untuk konteks saiz, anda mahukan beberapa pam pelindung matahari pada muka, sama ada ia berwarna atau tidak. Anda boleh menganggapnya seperti empat kacang polong, gunakan di dahi, setiap pipi, di dagu dan kemudian anda memerlukan lebih banyak lagi untuk leher. Pelindung matahari berasaskan mineral adalah seperti perlindungan fizikal [matahari], jadi lebih tebal, lebih baik perlindungan.

Jika anda hanya mahu menggunakan setitik kecil warna kulit atau pelembap SPF, anda hanya memerlukan pelindung matahari tambahan di bawahnya. Jika anda ragu-ragu bahawa anda tidak menggunakan pelindung matahari berwarna yang mencukupi, pelindung matahari semata-mata adalah asas yang baik.

Adalah penting untuk mempunyai pelindung matahari yang akan melakukan tugasnya, dan itu melindungi kulit anda daripada matahari. Pakar mengesyorkan formula mineral, yang datang dengan dan tanpa pewarna dan ISDIN, yang merupakan jenama pakar dermatologi yang hebat dengan banyak penyelidikan klinikal di belakangnya.

Mulakan dengan pelindung matahari yang tidak kelihatan apa-apa dahulu, kata pakar. Anda mahu sesuatu yang tipis, supaya warna kulit tampak semula jadi. Jika mahu menutup seluruh muka anda, lakukan ini perkara pertama pada waktu pagi. Leher adalah penting, juga kelilingi mulut, kerana kawasan ini menua seperti leher, jadi anda benar-benar perlu melindunginya. Sekarang, anda boleh menambah warna SPF atau bronzer atau warna apa sahaja yang anda mahukan.

Pelindung matahari berwarnanya sebagai stand-in untuk solekan. Gunakan Supergoop! Glowscreen dalam naungan Golden Hour sebagai bronzer cair di sekeliling dahi dan kemudian warna mutiara asli pada seluruh wajahnya sebagai penerang garisan primer. Anda boleh melihat bahawa pelindung matahari bertindak sebagai asas solek yang juga mempunyai perlindungan matahari terbina dalam itu. Ini teknik yang bagus untuk aplikasi semula juga. Namun, dalam kes ini, lapisan asas pelindung matahari semata-mata di bawah Glowscreen adalah yang terbaik.

Perkara penting ialah anda menggunakan asas pelindung matahari mineral dan kemudian lapiskan dengan alat solek pelindung matahari yang juga merupakan formula mineral. Cari titanium dioksida dan zink oksida dalam kedua-duanya.

Intinya: Produk solekan dan penjagaan kulit SPF sangat bagus, dan ia melindungi kulit, tetapi anda perlu memakainya seperti pelindung matahari, tebal dan ke seluruh muka dan leher.

Penting untuk bercakap tentang pelindung matahari dan warna kulit. Secara tradisinya, salah satu kelemahan utama pelindung matahari mineral, baik berwarna dan tidak berwarna, ialah ia menjadi putih atau pucat pada warna kulit yang lebih gelap. Ia cukup untuk membuat anda melangkau pelindung matahari, tetapi ia masih penting untuk mencegah kanser kulit dan kerosakan matahari.

Pesakit yang berpigmen dengan lebih mudah dan menggunakan pelindung matahari, mereka mengekalkan warna semula jadi, unik mereka sendiri, berbanding mempunyai tiga warna kulit yang berbeza. Formulasi pelindung matahari yang paling elegan dari segi kosmetik dan kelihatan baik pada kulit biasanya merupakan pilihan semata-mata.

Mencari pelindung matahari mineral berwarna yang anda suka adalah peribadi untuk jenis kulit anda. Hijabista mempunyai beberapa kegemaran yang sesuai dengan pelbagai warna kulit anda.

SPF yang ringkas dan mudah dipakai yang padat dengan perlindungan yang berkuasa dengan kemasan yang lancar dan rasa-untuk-percaya-ia. Ia juga merupakan formula jenama yang paling universal dan serba boleh sehingga kini, ia tidak meninggalkan tuangan putih dan memberikan rasa yang menyegarkan dan menyejukkan dengan kemasan semula jadi dan tidak berminyak yang semua orang, daripada jenis kulit kering hingga berminyak, akan menyukainya. Tambahkannya pada rutin penjagaan kulit anda yang sedia ada, atau gunakannya sahaja untuk membantu melindungi daripada spektrum penuh penyerang kulit.

Mengandungi Kompleks Asid Amino yang unik, yang membantu mengunci kelembapan untuk mengekalkan penghidratan kulit, serta melindungi daripada sinaran UV, cahaya biru, pencemaran dan sinaran inframerah. Ia juga mengandungi Niacinamide (Vitamin B3) untuk membantu mengurangkan penampilan pori-pori, tona kulit sekata dan mengurangkan kesan radikal bebas yang boleh dilihat.

Radian-C Sun Cream ialah ampul pelindung matahari tiga cahaya yang melindungi kulit anda dengan SPF 50+ PA++++ sambil mengekalkan penjagaan cela. Ia dirumus dengan Radian-C All Day DefensorTM yang terdiri daripada bahan pencerah eksklusif AmorePacific, Melasolv™, derivatif vitamin EAE dan bahan penapisan Sinar UV mencipta pelindung matahari penjagaan cela yang sangat berkesan ini yang menyekat pigmentasi yang disebabkan oleh UV dan kerengsaan habuk halus.

Krim The Radian-C Sun menapis kedua-dua sinaran UVA dan UVB daripada semua gelombang panjang dalam kehidupan seharian. Di samping kelekatan tinggi yang melindungi setiap bahagian kulit secara sekata dengan formulasi pertahanan tinggi 360 darjah. Untuk membantu dalam memperbaiki kulit, ia juga dirumus dengan sifat penjagaan kulit yang berkesan, seperti panthenol untuk menenangkan kulit dan ceramide untuk menguatkan penghalang kulit untuk memperbaiki asas kulit secara sihat. Ampul pelindung matahari juga dirumus dengan Formula 7FREE Mild, menjadikannya sesuai untuk kulit sensitif. Ia juga melekat pada kulit untuk mencipta kanvas kulit yang sihat hasil formula cahaya udara.

Dikenali sebagai jenama pelindung matahari No.1 di Jepun selama 21 tahun berturut-turut, koleksi Penjagaan Kulit Pelindung Matahari UV Sempurna. Teknologi Auto-Booster yang revolusioner, formulasi yang diselitkan dengan penjagaan kulit, kalis air dan menyukai kelembapan akan membuatkan anda menikmati hari-hari cerah!

Sangat Tahan Air, sangat sempurna. Ujian kalis air mengesahkan bahawa sifat perlindungan UV Anessa dikekalkan selepas 80 minit. Sama ada anda berlari maraton, berjalan kaki ke pejabat atau minum kopi di kafe, Koleksi Penjagaan Kulit Pelindung Matahari UV Perfect sememangnya sempurna untuk keperluan harian anda!


Masker Magik Hilangkan Jeragat Degil Dari Bahan Dapur Yang Murah. Syaratnya Jangan Pakai Lebih 15 Minit!

Selain jerawat, jeragat juga antara musuh utama di wajah setiap wanita. Memang sukar untuk menghilangkannya kecuali hanya sembunyikan dengan memakai concealer atau foundation tebal. Tetapi jangan bimbang dengan kecanggihan teknologi sekarang mudah untuk tahu petua terbaik hapuskan jeragat degil.

Walaupnn hasilnya sedikit perlahan tetapi yang penting penggunaan bahannya selamat untuk kulit wajah. Selain hilangkan jeragat, ia juga boleh mencerahkan kulit wajah jika diamalkan secara konsisten.

Namun begitu dingatkan jangan pakai masker ini lebih 15 minit kerana boleh menyebabkan kulit kering dan hanya pakai ketika waktu malam sahaja.

MASKER MAGIC HALAU JERAGAT

Sebab ramai naa ada masalah jeragat, jadi Aisyah share kat wall Aisyah jugak la. Mudah mudahan ramai serasi dengan masker magic ni tuk hilangkan jeragat.

Kalau korang nak tau, masker magic ni guna bahan dapur jek tau. Tapi cam biasa la, paling best sebab kos dia murah banget.

Masa memula jumpa resepi ni Aisyah macam tak caya sangat. Sekali tengok ramai bagi feedback positive. Perghh, jeragat dorang sebelum ni yang setebal awan mendung tetiba boleh nipis. Ada tu jeragat terus hilang lepas konsisten pakai masker ni.

Tapi cam biasa la, ni rawatan alami. Bukan guna bahan kimia. Jadi kesan dia slow. Slow slow dia, tapi selamat tuk kulit kita. Pastu yang bestnya
masker ni boleh cerahkan kulit muka kita jugak tau.

Ehhh, kalau ada masalah jerawat pun boleh pakai masker ni sebab semua bahan bahan masker ni bagus tuk halau jerawat. Dah la, penat type, jom kita tengok resepi;

MASKER MAGIC HALAU JERAGAT

1 biji kentang rebus
1 biji limau nipis atau setengah biji jus lemon
1/2 sdk kunyit serbuk
Air rose secukupnya, pakai air tapis atau mineral pun boleh.

Cara cara nya

1. Korang blend jek semua bebahan ni sampai dia jadi paste cam custard, betu betul halus. Make sure paste ni tak terlalu pekat, tak terlalu cair tau.

2. Korang urut muka korang dengan masker ni selama 2 minit. Pastu biarkan dia kering jap dalam 15 minit. Jangan lebih tau. 15 min jek cukup. Sebab takut muka kering sangat nanti.

3. Balance masker ni korang masuk mangkuk bersih bertutup. Pastu simpan dalam esbok. Boleh tahan tuk 5-6 hari gitu.

Tadaaa, senang jek kan. Barang-barang dia pun murah. Siapa yang ada masalah jeragat teruk, korang boleh pakai masker ni hari hari. Bila dah ok, korang pakai seminggu 4 kali jek.

Tapiiii, ingat betul betul. Jangan pakai lebih dari 15 minit, nanti kulit korang boleh kering. Pastu korang boleh pakai waktu malam jek.

tips penting, korang jangan lupe pakai sunblock waktu siang tau. Baru la jeragat baru tak boleh datang sebab sunblock tu dah protect kulit kita.


Checklist Amalan Pada Hari Jumaat, Jom Kita Jadikan Rutin

Banyak kelebihan yang ada pada hari Jumaat. Hari Jumaat merupakan hari yang mulia di sisi umat Islam. Terdapat banyak hadis yang menceritakan berkaitan kelebihan yang ada pada hari Jumaat.

Daripada Abu Hurairah RA, bahawa Nabi SAW bersabda:

الصَّلَاةُ الْخَمْسُ، وَالْجُمْعَةُ إِلَى الْجُمْعَةِ، كَفَّارَةٌ لِمَا بَيْنَهُنَّ، مَا لَمْ تُغْشَ الْكَبَائِرُ

Maksudnya: “Solat lima waktu, Jumaat kepada Jumaat berikutnya merupakan kaffarah (penghapus dosa) di antara keduanya selagimana tidak melakukan dosa besar.” [Riwayat Muslim (233)]

Alhamdulillah hari ini kita masih dikurniakan nafas untuk menyambung kehidupan semalam hingga dapat bertemu pada hari Jumaat barakah ini. Sungguh banyak nikmat yang boleh disyukuri hari ini. Subhanallah.

Dalam sebuah hadis yang diriwayatkan oleh Abu Hurairah r.a. , Nabi Muhammad SAW bersabda:

خَيْرُ يَوْمٍ طَلَعَتْ عَلَيْهِ الشَّمْسُ يَوْمُ الْجُمُعَةِ فِيهِ خُلِقَ آدَمُ وَفِيهِ أُدْخِلَ الْجَنَّةَ وَفِيهِ أُخْرِجَ مِنْهَا وَلَا تَقُومُ السَّاعَةُ إِلَّا فِي يَوْمِ الْجُمُعَةِ

Maksudnya: “Sebaik-baik hari ialah hari Jumaat, kerana pada hari itulah Adam diciptakan. Pada hari itu pula ia dimasukkan ke dalam syurga dan pada hari itu pula ia dikeluarkan daripadanya. Dan hari kiamat tidak terjadi kecuali pada hari Jumaat.” (HR Muslim)

Bersempena hari yang mulia ini, mari lakukan beberapa amalan sunnah yang diajarkan oleh Nabi Muhammad SAW.

1. MEMBACA SURAH AL-KAHFI

Daripada Abu Darda’ RA, bahawa Nabi SAW bersabda:

مَنْ حَفِظَ عَشْرَ آيَاتٍ مِنْ أَوَّلِ سُورَةِ الْكَهْف عُصِمَ مِنَ الدَّجَّالِ

Maksudnya: Sesiapa yang menghafal 10 ayat daripada awal surah al-Kahfi akan terselamat daripada fitnah Dajjal. (HR Muslim, Hadis Sahih)

2. SEDEKAH WALAU SEDIKIT

Daripada Abu Hurairah R.A, bahawa Rasulullah SAW telah bersabda:

إِذَا مَاتَ الإِنْسَانُ انْقَطَعَ عَنْهُ عَمَلُهُ إِلاَّ مِنْ ثَلاَثَةٍ إِلاَّ مِنْ صَدَقَةٍ جَارِيَةٍ أَوْ عِلْمٍ يُنْتَفَعُ بِهِ أَوْ وَلَدٍ صَالِحٍ يَدْعُو لَهُ

Maksudnya: “Apabila mati seorang manusia, terputuslah daripadanya amalannya kecuali tiga perkara: Sedekah jariah atau ilmu yang dimanfaatkan dengannya atau anak yang soleh yang mendoakan baginya.” (HR Muslim, Hadis Sahih)

3. PERBANYAKKAN SELAWAT KEPADA NABI MUHAMMAD SAW

Daripada Abu Umamah RA, bahawa Nabi SAW bersabda:

أَكْثِرُوا عَلَيَّ مِنَ الصَّلَاةِ فِي كُلِّ يَوْمِ جُمُعَةٍ؛ فَإِنَّ صَلَاةَ أُمَّتِي تُعْرَضُ عَلَيَّ فِي كُلِّ يَوْمِ جُمُعَةٍ، فَمَنْ كَانَ أَكْثَرَهُمْ عَلَيَّ صَلَاةً كَانَ أَقْرَبَهُمْ مِنِّي مَنْزِلَةً

Maksudnya: “Perbanyakkanlah berselawat ke atasku pada setiap hari Jumaat. Sesungguhnya selawat yang dibaca oleh umatku akan dibentangkan kepadaku pada setiap hari Jumaat. Barangsiapa yang paling banyak berselawat ke atasku, maka dia akan berada paling hampir denganku (di dalam Syurga).” (HR al-Baihaqi,Hadis Hasan)

4. MEMPERBANYAKKAN DOA

فِي يَوْمِ الجُمُعَةِ سَاعَةٌ، لاَ يُوَافِقُهَا مُسْلِمٌ، وَهُوَ قَائِمٌ يُصَلِّي يَسْأَلُ اللَّهَ خَيْرًا إِلَّا أَعْطَاهُ

Maksudnya: “Pada hari Jumaat ini ada satu masa yang sekiranya ditepati oleh seorang muslim dalam keadaan dia bersolat meminta sesuatu daripada Allah SWT, pasti Allah SWT akan memperkenankan permintaanya itu.”(HR al-Bukhari, Hadis Sahih)

Firman Allah SWT:

وَإِذَا سَأَلَكَ عِبَادِي عَنِّي فَإِنِّي قَرِيبٌ ۗ أُجِيبُ دَعْوَةَ الدَّاعِ إِذَا دَعَانِۙ فَلْيَسْتَجِيبُوا لِي وَلْيُؤْمِنُوا بِي لَعَلَّهُمْ يَرْشُدُونَ

Maksudnya: “Dan apabila hamba-hamba-Ku bertanya kepadamu (Muhammad) tentang Aku, maka sesungguhnya Aku dekat. Aku kabulkan permohonan orang yang berdoa apabila dia berdoa kepada-Ku. Hendaklah mereka itu memenuhi (perintah)-Ku dan beriman kepada-Ku, agar mereka memperoleh kebenaran.” (Surah al-Baqarah: 186)

5. MELAZIMI ISTIGHFAR

Daripada Abu Hurairah RA, bahawa beliau mendengar Rasulullah SAW bersabda:

وَاللَّهِ إِنِّي لَأَسْتَغْفِرُ اللَّهَ وَأَتُوبُ إِلَيْهِ فِي اليَوْمِ أَكْثَرَ مِنْ سَبْعِينَ مَرَّةً

Maksudnya: “Demi Allah, sesungguhnya aku beristighfar kepada Allah dan memohon ampun kepada-Nya setiap hari lebih daripada 70 kali.”(HR Bukhari, Hadis Sahih)

Daripada Syaddad bin Aus r.a., bahawa Nabi Muhammad SAW bersabda:

سَيِّدُ الِاسْتِغْفَارِ أَنْ تَقُولَ: اللَّهُمَّ أَنْتَ رَبِّي لاَ إِلَهَ إِلَّا أَنْتَ، خَلَقْتَنِي وَأَنَا عَبْدُكَ، وَأَنَا عَلَى عَهْدِكَ وَوَعْدِكَ مَا اسْتَطَعْتُ، أَعُوذُ بِكَ مِنْ شَرِّ مَا صَنَعْتُ، أَبُوءُ لَكَ بِنِعْمَتِكَ عَلَيَّ، وَأَبُوءُ لَكَ بِذَنْبِي فَاغْفِرْ لِي، فَإِنَّهُ لاَ يَغْفِرُ الذُّنُوبَ إِلَّا أَنْتَ

Maksudnya: “Sayyid al-Istighfar hendaklah kamu mengucapkan: Ya Allah, Engkau adalah Rabbku, tidak ada Ilah yang berhak disembah dengan benar melainkan Engkau. Engkau yang menciptakan aku dan aku adalah hamba-Mu. Aku di atas perjanjian-Mu dan janji-Mu sesuai dengan kemampuanku. Aku berlindung kepada-Mu dari keburukan perbuatanku, aku mengakui nikmat-Mu kepadaku dan aku mengakui dosaku kepada-Mu, maka ampunilah aku. Ini kerana, tiada yang dapat mengampuni dosa melainkan Engkau.” (HR al-Bukhari, Hadis Sahih)

Semoga kita dapat memperbanyakkan amal di hari Jumaat barakah ini.


Hanya Guna Campuran Asam Jawa & Bedak Sejuk, Parut Jerawat Wanita Ini Hilang Dalam Masa Seminggu. WOW!

Muka berjerawat menjadi salah satu faktor yang menyebabkan seseorang individu itu hilang keyakinan diri dan malu untuk keluar rumah. Tidak mustahil ada yang sanggup berhabis duit mendapatkan rawatan wajah semata-mata mahu kelihatan cantik.

Gadis ini dulu mempunyai masalah kulit muka yang teruk akibat parut jerawat yang memang susah nak hilang.

Tetapi, sekarang mukanya sudah flawless habis! Hanya dengan menggunakan bahan-bahan alami non chemical yang dibuat sendiri di rumah.

1. Asam jawa

2. Bedak sejuk

3. Air putih

1. Ambil sedikit asam jawa mengikut sukatan yang anda mahukan. Kemudian tambah air putih.

2. Kacau hingga sebati. Pastikan ia tidak terlalu pekat dan tidak terlalu cair.

3. Kemudian, ambil bedak sejuk dan campurkan ke dalam pes asam jawa tadi. Sekiranya terlalu pekat, anda boleh tambah sedikit air.

5. Campurkan semua dan kacau sehingga sebati.

6. Sapukan pada tempat yang berparut. Sekiranya anda nak sapu pada seluruh muka pun boleh juga. Biarkan sehingga kering dan kemudian bilas dengan air. Sebaiknya, lakukan pada waktu malam sebelum tidur.

Menurut wanita yang bernama Sarah ini, sudah lima tahun dia mengamalkan petua ini sejak remaja lagi dan akan lakukannya pada setiap malam. Dalam masa seminggu, insya-Allah parut akan semakin pudar. Selamat mencuba!


Takut Tak Sedap, Boleh Tak Rasa Masakan Sebelum Berbuka? PU Azman Beri Penjelasannya

Di waktu Ramadhan ini, pastinya ramai yang mengambil kesempatan untuk menghasilkan juadah berbuka yang terbaik buat ahli keluarga. Namun, kadang kala rasa ragu-ragu itu muncul jika masakan yang dimasak tidak enak pula rasanya.

Usah khuatir sis kerana hukum merasa makanan adalah boleh dan dibenarkan. Jom ikuti penjelasan daripada PU Azman ini. Lucu pun ada!

Rasa hujung sudu, bukan penuh satu senduk.
.
Orang yang tak masak tak payahlah rasa. Ni sampai satu rumah pulak nak tolong rasa. Nampak sangat sesuatunya.
.
Kesudahnya lauk abis bukan sebab berbuka, tapi sebab merasa.


“Jerawat Merah Tu Blusher Asli”- Gadis Ini Rileks Je Beraya Dengan Wajah Breakout. Netizen Puji Cantik!

Lain orang lain cara pemikirannya. Ada mereka yang mahu penampilan sentiasa nampak cantik tanpa sebarang cacat cela. Tetapi ada juga yang tidak kisah jika ada masalah lain yang mengganggu atau mencacatkan penampilan, terutamanya di bahagian wajah.

Seperti perkongsian gadis ini di media sosial yang tidak kisah untuk menyambut raya dengan wajah yang mengalami breakout. Malah tanpa segan silu turut berkongsi beberapa keping gambarnya di laman sosial.

Nur Damia Afiqah Mohamed Zulmari 21 tahun yang berasal dari Kota Bharu Kelantan ini mengalami masalah breakout sejak setahun lalu akibat alahan terhadap makanan laut dan masalah habuk.

Sebaik muat turun foto berkenaan, dia tidak sangka mendapat kata-kata semangat dan pujian dari netizen. Katanya sebelum ini dia sering merasa tertekan dan berkecil hati kerana sering diejek takan-rakan walaupun dalam nada gurauan.


Tip Pemilihan Warna Tudung Yang Sesuai Dipadankan Dengan Jubah Hitam, Para Hijabi Wajib Tahu!

Buat para hijabi, anda pasti mempunyai sekurang-kurangnya satu jubah berwarna hitam kan? Ia merupakan fashion item wajib buat para hijabi. Pasti anda kerap juga memadankan jubah hitam dengan tudung hitam kan? Kerana ianya merupakan kombinasi yang paling mudah. Namun, sekali sekala apa kata anda ubah padanan tersebut dengan mengenakan warna tudung yang berlainan?

Jubah merupakan item wajib buat para hijabi. Pakaian ini menjadi pilihan utama untuk dipakai terutamanya ketika ada acara keagamaan. Ianya selalunya panjang, sedikit longgar dan selalunya terdapat kedutan atau lekukan di bahagian pinggang. Selain potongan yang tidak terlalu longgar, jubah juga cenderung mempunyai potongan lurus. Kebiasaannya, para hijabi memilih untuk memakai jubah hitam, ini kerana jubah hitam lebih mudah dipadankan serta berkebolehan untuk menyembunyikan susuk tubuh badan.

Di bawah adalah deretan warna tudung yang disyorkan yang sesuai untuk jubah hitam. Bermula daripada tudung berwarna sehinggalah motif yang rancak, warna-warna ini sangat harmoni dan sesuai apabila digandingkan dengan jubah hitam.

Para hijabi akan kelihatan ringkas dan elegan dengan tudung berwarna kelabu. Kedua-dua warna hitam dan kelabu ini adalah warna neutral, jadi ia saling melengkapi. Ia tidak begitu berbeza dalam ton, tetapi warna ini akan terlihat kontras dengan jubah hitam anda.

Tudung yang bermotifkan boleh menghilangkan kebosanan jubah hitam anda. Sebab, tudung motif seperti bercorak boleh mengimbangi jubah hitam polos. Tudung motif ini boleh menjadikan penampilan anda lebih menarik. Terdapat banyak motif tudung yang boleh anda pilih. Anda boleh menyesuaikannya dengan motif kegemaran anda, sama ada garis, bunga, titik polka atau lain-lain.

Tudung dengan warna krim latte mempunyai kesan lembut dan bergaya. Warna tudung asli ini sesuai untuk anda gabungkan dengan jubah hitam. Kedua-dua warna ini saling melengkapi, terutamanya jika anda mempunyai sedikit aksen motif pada jubah hitam anda. Sapukan solekan ringan supaya anda kelihatan lebih bergaya dengan gabungan jubah hitam dan tudung latte krim ini. Bawa juga aksesori beg dengan warna krim latte untuk dipadankan dengan warna tudung.

Bagi anda yang suka merah jambu atau pink, anda pasti gembira dengan kombinasi yang satu ini. Ya, tudung merah jambu terutamanya merah jambu gelap boleh digabungkan dengan jubah hitam. Warna merah jambu gelap tidak jauh berbeza dengan warna beige gelap, justeru dengan tudung merah jambu ini anda tidak akan terlihat terlalu menonjol. Sebagai tambahan, hijabi juga boleh menggunakan aksesori beg berwarna neutral terang, seperti putih, untuk menambahkan aksen pada penampilan anda.

Tudung milo coklat adalah warna coklat gelap dengan tona sedikit kemerahan. Warna ini lebih cerah daripada coklat mocha. Warna coklat milo boleh menjadi alternatif yang sesuai untuk digabungkan dengan jubah hitam. Warna ini termasuk warna yang tenang, apabila digabungkan dengan jubah hitam anda akan terlihat sangat manis.

Mustard ialah warna rempah ratus yang berasal dari pokok sawi yang telah ditumbuk, warna yang dihasilkan oleh biji sawi dalam hal ini adalah kuning kusam. Kuning mustard cenderung mencolok, tetapi ia menghasilkan kombinasi yang hebat apabila dipasangkan dengan warna yang betul. Satu warna yang sesuai ialah hitam. Tudung kuning mustard yang kontras boleh dipadankan oleh neutral jubah hitam. Dua warna ini menjadikan kombinasi yang kontras tetapi elegan.

Hijau mempunyai pelbagai variasi warna. Warna hijau terutamanya warna hijau tua yang kontras dengan warna jubah hitam boleh jadi gabungan harmoni tau. Dengan warna hijau ini anda akan mendapat kesan yang ringkas dan klasik. Anda boleh menggunakan solekan matte pada solek muka supaya wajah anda kelihatan flawless dengan pakaian yang anda pakai.

Para hijabi pernah terfikir nak pakai tudung merah bila pakai jubah hitam? Gabungan ini juga ternyata mampu menghasilkan penampilan yang anggun dan garang tau. Merah ialah warna yang mempunyai unsur emosi yang kuat, jadi ia meninggalkan kesan yang cukup besar kepada orang yang melihat padanan ini.

Tipulah kalau anda tiada tudung berwarna putih di rumah kan? Putih dan hitam adalah dua warna neutral yang boleh digabungkan dengan satu sama lain. Semestinya para hijabi mempunyai tudung putih di rumah, kerana tudung warna ini mudah didapati dan boleh dicampur dan dipadankan dengan pelbagai warna lain. Warna putih tudung dan jubah hitam membuatkan anda terlihat manis dan anggun. Walaupun nampak ringkas, warna putih ini dapat membantu memancarkan aura positif anda. Jika anda merasakan penampilan anda terlalu monokrom, tambahkan aksesori pada pakaian anda.

Demikianlah beberapa rekomendasi warna tudung untuk digayakan dengan jubah hitam anda. Sekarang, anda tidak perlu bingung lagi untuk mencari warna tudung yang sesuai untuk jubah hitam anda. Ingat ya hijabi, kalau rasa pakaian anda terlampau ‘plain’ anda boleh tambahkan aksesori seperti beg atau rantai.


Selalu Teman Suami Mencari Rezeki, Wanita Ini Pula Memasang Aircond Kerana Minat

Pekerjaan yang dimiliki oleh setiap insan itu berbeza, mungkin pada kita apa yang orang lain lakukan itu sukar buat kita. Namun, setiap apa yang kita lakukan itu berpandu kepada kekuatan masing-masing.

Rezeki dicari tanpa ambil kira soal kesusahan yang bakal ditempuhi, seorang wanita berani panjat bangunan untuk memasang pendingin hawa. Usahanya dikagumi oleh kebanyakan warganet.

Keberanian seorang wanita dikagumi ramai apabila dia berkongsi pada laman sosial media TikTok miliknya yang sedang bertugas sebagai pemasang pendingin hawa. Ramai yang terkejut dan juga beri semangat kepadanya meskipun kelihatan sukar dilakukan.

Nora Elyna Elly, 34, tampak bersahaja apabila memanjat bahagian luar bangunan tinggi untuk proses pemasangan itu buat pelanggan yang melanggan khidmatnya. Wanita itu telah mengusahakan perkhidmatan ini bersama suaminya, Abdul Rahman atau dikenali sebagai Man, 35, sejak beberapa tahun lalu.

“Saya bermula pada tahun 2017. Suami memang bidang aircond. Pada waktu itu, saya ikut suami bekerja sahaja. Kemudian terus jadi minat. Jadi sekarang kami sama-sama usahakan perkhidmatan ini,

“Dulu kami cuma ada stor dan beroperasi secara online. Kemudian kami buka kedai aircond di Meru, Klang sejak tiga bulan lalu. Saya boleh sahaja duduk kedai, tapi saya tak suka setempat,

“Jadi, di mana ada kerja pemasangan, saya akan pergi. Sekarang kami ada dalam tujuh orang staf setakat ini, kami cover kawasan dalam Selangor dan Kuala Lumpur,

“Selain pasang aircond, kami juga buat kerja-kerja membaiki, servis dan jual aircond,” katanya.

Artikel berkaitan: Berkorban Demi Anak, Wawa Aeril Mahu Hayla Sambung Legasi Perniagaan

Nora turut berkata ada juga permintaan pelanggan yang inginkan pekerja perempuan yang datang kerana mereka merupakan wanita bujang atau tiada suami di rumah. Boleh diikutkan, adanya perempuan ceburi bidang ini juga membantu keselesaan pelanggan.

Bidang ini sememangnya suatu pekerjaan yang mencabar, dia sendiri akui terpaksa ‘menutup mata’ dan teruskan sahaja bekerja dek kerana minat dan ingin mencari pendapatan. Perasaan gayat itu ada tetapi bagi Nora, dia hanya perly fokus dan lupakan perasaan itu.


‘Chok-Chok’ Tren Solekan Selebriti Korea, Tak Sangka Mudah Sahaja Dengan Rangkaian Solekan Ini

Pelbagai istilah kecantikan dan solekan terbaharu dari pengamal K-Beauty berasal dari negara Korea. Tak tercapai akal nak kejar dan mungkin ada di antara anda mungkin masih keliru.

Keliru terutamanya mempunyai nama-nama baru kecantikan seperti dewy skin, glow skin, glass skin , glop skin dan antaranya yang mungkin agak pelik bunyinya tetapi sebenarnya ada telah lakukannya sebelum kehadiran K-beauty.

‘Chok chok’ solekan ala gadis Korea, solekan tanpa solekan. Solekan ini tentang cara yang tepat untuk melakukannya dan jika ianya salah teknik muka anda akan nampak kusam. Memakai alat solekan untuk menjadikannya kelihatan seolah-olah anda tidak memakai alat solek, persoalan keseluruhannya adakah bergantung pada alat solek?

Ada yang mengatakan, jika apa yang anda cari adalah warna cerah yang anda mahukannya sekarang, baik pergi ke Korea Selatan. Atau minta pakar kecantikan Korea memberi penjelasan mengenai bagaimana ia dilakukan. Gadis Korea mengambil tahap kesungguhan bagaimana hampir semua orang mengikutinya dan piawaian kecantikan yang homogen, ia benar-benar berfungsi.

Orang Korea menyebutnya ‘Chok Chok’ cahaya kulit segar yang bugar seperti embun. Ko Won Hye, juru solek selebriti Korea Selatan yang menyolek beberapa bintang K-pop dan K-drama yang mengkhususkan diri dalam solekan yang menjadikan wajah kelihatan jenis cahaya dengan mudah.

Paling menarik Ko Won Hye berjaya menyempurnakan seni solekan ini dengan menggunakan sebarang jenis alat solek, bukan hanya alat kosmetik jenama Korea, bahkan kerana dia telah membuat garis penjagaan kulit penyempurnaan kulitnya sendiri untuk membantu memberikan kanvas yang menarik. Baginya, ini adalah falsafah K-Beauty untuk menyempurnakan kulit anda terlebih dahulu dan kemudian diperbaiki dengan solekan.

Sekiranya anda mahu bersinar, anda mesti menghidrat! Oleh itu, pilih pelembap yang mengisi kulit anda dengan penghidratan dan bukannya krim oklusif yang hanya duduk di atas kulit . Gabungkan emulsi yang lebih ringan dan krim yang lebih kaya hidrat, anda juga boleh mencuba salah satu pilihan pelembap dan cuba letakkannya jika anda benar-benar ingin menaikkan ‘Chok Chok’. Jangan ketinggalan susuli dengan pelindung matahari.

Sukar! Maksudnya adalah bahawa face mist adalah rakan anda, kunci untuk mendapatkan kulit ‘chok chok’. Jadi anda juga boleh membersihkannya dengan face mist pilihan anda. Kabut penyegar wajah yang membantu menyeimbangkan pH tetapi juga menutupi kulit dalam penghidratan. Di antara setiap lapisan aplikasi solekan, dia tidak sengaja mengatur dan membiarkan solek meresap lebih jauh ke dalam kulit anda untuk kemasan semula jadi. Pelembap – face mist – foundation – face mist – concealer – face mist – pemerah pipi – face mist – teruskan sekarang.

Sekiranya anda ingin membuat kontur, anda memilih satu ciri dan menggunakannya. Orang Korea biasanya memilih satu produk dan satu ciri untuk mengukir  garis rahang, tulang pipi, dan lain-lain. Sekiranya anda menggunakan kontur  stik untuk membentuk dan memahat muka dengan solekan, maka itu saja sudah mencukupi. Sekiranya anda ingin menonjolkan titik tinggi wajah anda, maka anda tidak akan menggunakan kontur stik atau pemerah pipi. Satu atau yang lain.

Penempatan blush adalah perkara yang sukar kerana cenderung berbeza bagi setiap orang, bergantung pada bentuk wajah. Walau bagaimanapun, strategi pemerah pipi juru solek selebriti adalah membuat pipi kelihatan lantang dan terjaga debu memerah pada epal pipi, lebih dekat ke hidung daripada yang anda jangkakan  untuk pemerah pipi yang lebih Nampak muda.

Kening lurus atau tidak, alis dibiarkan cukup semula jadi hanya sedikit berus dan definisi lembut dengan batang pensil, tidak ada yang terlalu tepat. Tidak boleh ada tepi keras, hanya sedikit perbezaan yang lebih mendalam dengan pembentuk wajah semula jadi anda.

Lihat petunjuk dari bibir kecerunan yang paling popular, tetapi dengan sentuhan “Gadis Perancis”, yang menjadikannya lebih mudah dan kelihatan semula jadi, bibir mekar menjadikan bibir anda meniru rupa kelopak bunga. Sapukan warna ke bahagian tengah bibir dan sikat ke luar, mengaburkan dan mengotorkan bahagian tepinya untuk tampilan fokus yang sangat lembut. Kekemasan segera.

Sejak Ksisters dilancarkan di Malaysia, destinasi K- Beauty telah membantu wanita mencapai kulit “chok chok” dengan garis penjagaan kulit BY ECOM. Jom cuba! Rangkaian kosmetik yang popular di seluruh Korea dan Jepun, Sugar Brownie Eyeshadow Palette and Water Gloss Tint.

Gabungan ‘daisy’ dan ‘unik’, Dasique sesuai dengan namanya. Diilhamkan oleh bunga-bunga yang mekar dan layu sepanjang alam, Dasique memanfaatkan kecantikan semula jadi anda dengan kosmetik yang hebat untuk meningkatkan ciri-ciri solekan anda, aksen bernuansa namun khas yang menjadikan unik kepada anda.

Kesederhanaan menjadi pusat perhatian kerana pendekatan minimalis untuk alat solek Dasique membuat pernyataan yang berani. Palet Pembayang Mata Dasique Sugar Brownie meraikan nada nude dan solekan tanpa solekan yang membolehkan anda membuat pelbagai rupa untuk meluahkan perasaan anda.

Menambah kedalaman dan mempesonakan penampilan siang dan malam dengan rona berkilau halus yang berkilau, palet neutral sesuai untuk setiap warna kulit. Warna yang sangat berpigmen, dapat dibina dan mudah dicampurkan mempunyai hasil warna yang mengagumkan dalam formula mentega berkrim yang terdapat dalam empat tekstur mewah:

Tambahkan sentuhan warna berkilau ke cemberut anda dengan Dasique’s Water Gloss Tint, menyelimuti solekan dengan warna merah jambu dan merah yang sihat untuk bibir yang lembut indah seperti kelopak mawar. Gloss yang halus dan ringan melapisi bibir dengan filem berkaca yang menjadikan bibir sentiasa lembap sepanjang hari. Rumusannya yang unik dan tahan lama mempunyai lapisan yang terpisah antara pigmen warna dan filem air, sehingga warna yang terang tetap berada di bibir anda lebih lama tanpa mengotorkan pelitup muka anda!


Pernah Kecewa Bila Doa Tak Dimakbulkan, Wanita Ini Temu Keajaiban Selepas ‘Alter’ Doa. Jadi Lebih Tenang & Ikhlas!

Sebagai seorang Islam, solat lima waktu setiap hari merupakan kewajipan kita pada Allah Taala dan setiap kali selepas solat, pasti kita akan berdoa memohon keampunan serta meminta apa sahaja yang dihajati pada Allah Taala. Namun, tidak semestinya apa yang kita doa akan dimakbulkan segera oleh Allah.

Sekiranya doa tidak dimakbulkan oleh Allah, jangan bersedih. Teruskan berdoa. Seperti pengalaman seorang wanita bernama Liyana Akmal, dia turut kecewa dan stress kerana doanya tidak dimakbulkan Allah. Apatah lagi bila ia berkait rapat dengan zuriat, setiap wanita pastinya mengimpikan kehadiran si comel sebagai penyeri rumah tangga.

Pada awalnya, memang kecewa kerana zuriat yang ditunggu tidak juga muncul. Namun, segala-galanya berubah apabila Liyana diajarkan doa yang luar biasa oleh seorang ustaz hingga menyebabkan dia nekad untuk ‘alter’ doanya. Alhamdulillah, dia kini jadi lebih tenang, redha dan ikhlas.

Ikuti perkongsian Liyana Akmal di Facebooknya tentang ‘alter’ doa ini. Semoga perkongsian ini memberi manfaat untuk kita semua.

Satu ketika dulu saya selalu berdoa “Ya Allah, kurniakanlah kami zuriat, anak yang soleh dan solehah.” Setiap hari. Dan saya manusia biasa, saya kecewa. Saya stress doa tidak dimakbulkan Allah.

Hinggalah satu ketika Allah izinkan saya diajarkan satu doa yang luar biasa oleh seorang ustaz ni.

Kalau selama ni kita hanya minta pada Allah sekadar nikmat sahaja. Kita tak benar-benar ikhlas meminta padaNya supaya diberikan nikmat yang lebih bernilai. Ultimate nikmat iaitu kecintaan dan rahmat Allah pada kita. Hubungan yang luar biasa. Maka ustaz tu ajarkan saya alter doa saya.

Sejak itu, bila saya mula tukar cara doa begini saya lebih bahagia dan redha. Sebab matlamat dan objektif dalam doa itu bukan terfokus pada nikmat semata tapi lebih ikhlas kerana hubungan kita pada Allah yang memberikan nikmat itu.

Jadi kita lebih tenang dan redha ikhlas pada doa yang kita submit pada Allah. Beginilah lebih kurang doanya.

Ya Allah, sekiranya dengan mempunyai zuriat dapat mendekatkan aku dengan diriMu maka makbulkan ya Allah..

Sekiranya dengan mempunyai anak membuatkan Engkau lebih memandangku ya Allah, maka kurniakanlah..

Sekiranya dengan mempunyai anak membuatkan ibadahku lebih bertambah dan solatku lebih khusyuk maka izinkanlah nikmat ini Engkau pinjamkan padaku ya Allah..

Kerana Engkau sahajalah sebaik2 perancang dan Engkaulah Tuhan yang Maha mengetahui atas segala sesuatu yang terbatas bagiku.

Amin.

Strukturnya doanya lebih kurang begini. Jadi mungkin ilmu doa yg saya share ni dapat sama2 kita upgrade cara kita berdoa. Nak doa untuk mohon nikmat apa pun..

Jadi, kalau Allah makbulkan doa kita dan kita diuji dengan nikmat itu kita kena refresh balik doa kita dulu… asbab ujian itulah yang mendekatkan kita padaNya…

Dan kalau doa kita belum termakbul sekalipun, atas asbab itulah Allah reserve kan doa itu untuk menjaga dan memelihara pandangan dan hubungan kita dengan Dia, Allah yang Maha mengetahui. jadi kita kena belajar untuk redha…

Insya Allah, saya hanya menyampaikan sedikit perkongsian seorang guru yang saya kira kita boleh amalkan dan upgrade life kita untuk jadi lebih ikhlas dan redha… insya Allah

Semua doa hanya Allah sahaja yang layak menilainya. Ustaz ni mendidik saya untuk menjaga hati terlebih dahulu. Membetulkan hati dan menjaga ibadah kita ikhlas dengan Allah. Urusan memakbulkan bukan tugas kita. kita sebagai hamba meminta sahaja.


Hasil Amalkan 2 Jenis Diet, Gadis Ini Berjaya Turunkan Berat Lebih 50kg

Mendapatkan berat badan yang ideal merupakan impian semua orang tidak kiralah lelaki mahupun wanita. Dengan mengamalkan gaya hidup dan amalan pemakanan yang sihat, kita boleh mendapatkan berat badan yang diidamkan tanpa sebarang kerisauan. Jika mahu hasil yang mengagumkan,kita haruslah konsisten mengamalkannya.

Saya mula dgn 114kg
turun ke 74kg
naik semula ke 83kg
turun semula ke 60kg
Tinggi 152 cm
Mula umur 18 tahun dan kini saya 24 tahun

Ingat,kalau dah mula,habiskan..kalau letih rehat,bukan berhenti..selagi masih ada nafas maksudnya kita masih diberi peluang..lalui hari-hari dietmu dgn indah..kalau failed harini,esok cuba lagi..

Mula dengan atkins,dan sekarang Diet Suku Suku Separuh untuk ke ideal dan seterusnya fasa maintain💪🏻

goodluck semua🤗

Buat anda yang masih keliru apa itu diet atkins, ia merupakan sejenis gaya pemakanan yang diperkenalkan oleh Dr. Robert C. Atkins bagi membantu seseorang individu untuk mengurangkan berat badan melalui konsep pembakaran karbohidrat dan lemak di dalam badan.

Dengan mengehadkan makanan berkarbohidrat seperti nasi, mi dan gula, badan akan mula membakar lemak sebagai sumber tenaga dan mengurangkan lemak dalam badan anda.

Diet suku suku separuh pula merupakan amalan pemakanan seimbang yang lengkap dalam setiap hidangan yang kita nikmati dalam jumlah yang sepatutnya seperti nasi, sayur-sayuran, buah-buahan serta ikan atau ayam.


Gabungan Lensa Mata dan Masa, Inovasi Reka Bentuk Aksesori Mampu Milik Sesuai Dengan Gaya

Majlis yang berbeza bermakna mencuba penampilan yang berbeza untuk wanita malah lelaki juga. Tetapi adakah anda tahu bahawa bahagian penting dalam menyatukan ensemble anda juga adalah tentang mendapatkan sepasang cermin mata hitam dan padanan jam yang betul?

Dengan cuaca yang meningkat dan matahari yang terik, lensa anda menjadi penyelamat dan penambah gaya. Diilhamkan sebuah komuniti pemimpi dan pereka yang berdedikasi untuk aksesori mengikut masa yang tepat dan berakar umbi dalam tradisi Belgium yang berdedikasi tinggi terhadap kualiti dan kraf, HIJABISTA persembahkan jenama baharu di pasaran Malaysia dengan pelbagai jenis bingkai dan jam tangan yang cukup menarik untuk anda gayakan.

KOMONO ialah lensa pada fesyen global, dibuat dengan teliti dan dihantar tepat pada masanya, ia bermaksud “small thing” dan ahlinya berkongsi minat untuk menyaring budaya terbaik ke dalam bentuk yang paling mudah. KOMONO ialah gabungan sempurna Penglihatan dan Masa. menjadikan jenama ini fesyen global di hujung jari anda.

KOMONO membawa inovasi dan reka bentuk kontemporari ke dalam dunia aksesori. Dengan gaya yang diilhamkan, palet warna yang mengejutkan dan estetika berfikiran ke hadapan, KOMONO telah berjaya menolak had selama lebih sepuluh tahun. Ditubuhkan pada 2009 Antwerp, Belgium oleh bekas pemain papan salji profesional Anton Janssens dan Raf Maes, KOMONO melanggar konvensyen dan menawarkan cadangan baharu yang segar.

Sama ada cermin mata hitam, aksesori cermin mata hitam, optik, jam tangan atau topeng ski, KOMONO menerima percubaan dan mencadangkan gambaran masa depan di sini dan sekarang. Berakar umbi dalam persekitaran fesyen Antwerp, terkenal dengan visi radikalnya yang berbeza, KOMONO menjadikan avant-garde mudah diakses dan berpatutan.

The Mono adalah tentang mengekspresikan diri anda. Mempunyai pilihan daripada pelbagai warna yang menakjubkan, putih segar dan oren neon terang kepada oker hangat dan hijau hutan . Terdiri daripada tali silikon lut sinar yang sepadan, sarung PC dan kaca akrilik berwarna, koleksi ini terdapat warna dalam monokrom.

Jam tangan serba boleh untuk anda gayakan harian. Bentuk seni bina yang elegan, Kate boleh didapati dalam pilihan bahan dan kombinasi warna.

Ruji gaya mewah, jam tangan persegi terkenal sukar untuk mereka bentuk, jadi sudah tentu, KOMONO menyahut cabaran itu, mencari jalan untuk mencipta semula secara klasik. Konrad menampilkan dua pilihan pergerakan, satu diperhalusi dalam kesederhanaannya, satu lagi menonjol dalam kerumitan indeksnya. Bahagian tepi bawah sarung Konrad melengkung lembut untuk membentuk pergelangan tangan anda, dengan selesa mencipta ilusi sudut tajam. Seperti semua gelang kulit KOMONO, tali Konrad dipotong daripada kulit tulen Itali untuk kesesuaian dan rasa yang unggul.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Ada Yang Kata Haram & Muflis Di Akhirat Wanita Yang Pakai Jean, Betul Ke?

Bagi wanita masa kini, jean biasanya merupakan salah satu barangan fesyen yang wajib ada. Ia tidak menghairankan, kerana jean adalah item fesyen yang fleksibel, senang digabungkan dengan sebarang bajus selain selesa dipakai dan praktikal.

SOALAN

Mohon pertanyaan berkenaan bab pakaian. Saya ada menonton video ceramah berkenaan haram dan muflis di akhirat bagi wanita memakai seluar jeans. Kenapa seluar jean diharamkan atau semua jenis seluar yang lain diharamkan? Adakah seluar tidak menutup aurat?

JAWAPAN

Aurat merupakan sebahagian anggota badan yang diharamkan untuk dibuka atau dipamerkan, samada lelaki ataupun perempuan. Dalam erti kata yang lain, aurat adalah anggota badan yang wajib ditutup dan disembunyikan kepada yang bukan mahram melihatnya.

Kewajipan ini adalah sebagaimana sabdaan Allah SWT di dalam Al-Quran:-

يَا بَنِي آدَمَ قَدْ أَنزَلْنَا عَلَيْكُمْ لِبَاسًا يُوَارِي سَوْآتِكُمْ وَرِيشًا ۖ وَلِبَاسُ التَّقْوَىٰ ذَٰلِكَ خَيْرٌ ۚ

Maksudnya: Wahai anak-anak Adam, Sesungguhnya Kami telah menurunkan kepada kamu (bahan-bahan untuk) pakaian menutup aurat kamu, dan pakaian perhiasan; dan pakaian yang berupa taqwa itulah yang sebaik-baiknya. (Surah Al-A’raf: 26)

Menutup aurat adalah satu daripada fitrah bagi kejadian manusia. Disebabkan itu, dulu-dulu Nabi yang pertama dahulu, Nabi Adam A.S dan Hawa apabila terdedah aurat baginda akibat termakan buah khuldi yang dilarang Allah SWT, lalu mereka menutupnya dengan daun-daun dari Syurga.

Kisah ini dirakamkan Allah SWT di dalam Al-Quran:-

فَأَكَلَا مِنْهَا فَبَدَتْ لَهُمَا سَوْآتُهُمَا وَطَفِقَا يَخْصِفَانِ عَلَيْهِمَا مِن وَرَقِ الْجَنَّةِ ۚ وَعَصَىٰ آدَمُ رَبَّهُ فَغَوَىٰ

Maksudnya: Kemudian mereka berdua memakan dari pohon itu, lalu terdedahlah kepada mereka aurat masing-masing, dan mereka mulailah menutupnya dengan daun-daun dari Syurga; dan dengan itu derhakalah Adam kepada Tuhannya, lalu tersalah jalan (dari mencapai hajatnya). (Surah Thaha, 121)

Pada hakikatnya, manusia akan mempunyai perasaan malu jika bahagian tertentu dipertontonkan kepada khalayak ramai. Sebab itu, menutup aurat amat berkait rapat dalam cerminan keperibadian seseorang. Bahkan ia berkait rapat kepada maruah dirI. Ini kerana jika tercemar maruah diri maka hilang harga diri insan tersebut.

Untuk menjawab persoalan ini, adalah lebih baik kita melihat asal-usul dan sejarah ringkas berkenaan isu ini. Melihat kepada ringkasan fakta sejarah terdahulu, seluar panjang merupakan pakaian yang dipakai oleh para pendekar wanita ketika bertempur pada zaman kekuasaan Greek.

Sebuah artifak yang dijumpai dan dipercayai dibina pada tahun 470 sebelum masihi ditemui dengan telakarnya gambar pendekar wanita yang lengkap dengan busana perang dan berseluar panjang. Bahkan, terdapat 2 helai seluar yang dijumpai tertanam bersama di dalam perkuburan penungang kuda daripada kalangan lelaki dan wanita di Tarim Basin, China yang dipercayai ditanam semenjak tahun 1200 sehingga 900 sebelum masihi.

Jika diperhatikan, seluar telah lama wujud menerusi fakta-fakta yang telah dinyatakan. Pada waktu yang sama di zaman Nabi SAW, seluar juga merupakan perkara yang dibincangkan sepertimana yang ternukil di dalam kitab-kitab fiqh.

Seperti contoh sebagaimana sebuah hadis, Nabi SAW pernah terlibat dalam urusan jual beli seluar bersama seorang sahabat:

وَعَنْ مَالِكِ بْنِ عُمَيْرٍ قَالَ: بِعْتُ من رَسُولِ اللَّهِ رِجْلَ سَرَاوِيلَ قَبْلَ الْهِجْرَةِ فَوَزَنَ لِي فَأَرْجَحَ لِي

Maksudnya: Hadis yang diriwayatkan oleh Malik bin Umair menyatakan bahawa:- “Aku membeli daripada Rasulullah SAW seluar sebelum hijrah, maka ditimbangkan dan diberikan kepadaku. (Hadis Riwayat Imam Ahmad dan Ibnu Majah)

Begitu juga, hadis berkenaan sahabat ketika menunaikan haji / umrah:-

مَنْ لَمْ يَجِدْ إِزَارًا فَلْيَلْبَسْ سَرَاوِيلَ

Maksudnya: “Sesiapa yang tidak ada sarung, hendaklah memakai seluar panjang.” (Hadis Sahih Bukhari, No. 5804)

Bagi seluar jeans pula, sejarah utama penghasilan seluar panjang yang menggunakan jeans adalah khusus untuk digunakan kepada pekerja lombong emas dalam melakukan kerja-kerja berat.

Ketika banyak lombong-lombong emas dibuka di California, Amerika Syarikat, fenomena tersebut telah menarik ramai pemuda untuk mencari emas. Namun begitu, mereka mempunyai masalah kerana seluar yang selalu digunakan sering kali terkoyak kerana kerja berat.

Atas masalah itu, seluar jeans telah diciptakan oleh Levi Strauss dan Jacob Davis pada tahun 1873. Kain jeans adalah kain yang tebal dan amat sesuai untuk digunakan untuk membuat pakaian bagi kegunaan kerja-kerja berat dan lasak. Sehinggakan lama-kelamaan, seluar jeans telah menjadi tersohor dan diterima pakai oleh masyarakat sama ada lelaki mahupun wanita.

Seluar jeans tidak haram dan harus untuk dipakai. Tetapi ia boleh menjadi haram sekiranya ia tidak mengikut piawaan dan batasan yang telah ditentukan syara’ bagi lelaki dan wanita. Seperti contoh bagi lelaki dan wanita, haram memakai seluar jeans yang koyak di peha, betis atau dibahagian yang perlu bagi seorang muslim itu untuk menutup bagi menjaga auratnya.

Begitu juga, agensi fatwa Mesir, Dar al-Ifta’ Misriyah al-Fatawa menyatakan bahawa hukum wanita memakai seluar:-

جواز لُبْسه للمرأة، بشرط أن تتحقق فيه شروط الستر المطلوبة شرعًا

Maksudnya: Harus bagi wanita untuk memakai seluar, dengan syarat ia menutup aurat sepertimana yang dituntut oleh syara.’

Kedua, tidaklah memakai seluar jeans tersebut seperti “berpakaian tetapi bertelanjang”. Sabda Nabi SAW, terdapat dua kategori penghuni neraka yang belum pernah Nabi SAW melihatnya. Diantaranya adalah:-

وَنِسَاءٌ كَاسِيَاتٌ عَارِيَاتٌ مُمِيلاَتٌ مَائِلاَتٌ

Maksudnya: “Dan wanita-wanita yang berpakaian tetapi bertelanjang (mereka memakai pakaian tetapi tidak menutup keseluruhan aurat), yang menarik perhatian orang untuk melakukan maksiat di samping dia sendiri melakukan maksiat.

Islam mengharamkan wanita memakai pakaian ketat yang boleh menampakkan bentuk badan atau pakaian yang nipis yang boleh menampakkan apa yang ada di sebalik pakaian itu, khususnya pada tempat-tempat sulit yang boleh menimbulkan fitnah diri kepada lelaki yang bukan mahram.

Ketiga, mengikut kaedah usul fiqh:

اذا زال المانع عاد الممنوع

Maksudnya: Apabila sesuatu larangan hilang perkara yang dilarang padanya, maka ia kembali harus

Harus memakai pakaian yang berasal daripada orang bukan Islam yang tidak lagi menjadi sesuatu yang khusus bagi mereka setelah berlalunya suatu jangka masa yang tertentu disebabkan halangan telah tiada.

Walaubagaimanapun, amalan yang terangkum di bawah kaedah ini hanyalah amalan-amalan yang berbentuk adat sahaja, manakala amalan ibadah keagamaan sentiasa bersifat khusus kepada penganut agama tertentu dalam apa bentuk sekalipun adalah haram bagi umat Islam memakainya.

Maka atas sebab tersebut, adalah diharuskan bagi seseorang untuk memakai seluar jeans kerana seluar jeans tidak lagi menjadi syiar atau tasyabuh kepada pakaian orang kafir. Jika dilihat pada hari ini, seluar jeans merupakan seluar yang dipakai oleh masyarakat diseluruh dunia termasuk negara-negara Islam sama ada lelaki atau wanita.

Kesimpulan bagi kajian ini, kami berpendapat bahawa harus bagi seorang wanita memakai seluar jeans sepertimana yang telah dinyatakan. Namun begitu, pemakaian seluar tersebut haruslah terhindar daripada fitnah. Begitu juga tidak menonjolkan dan memperlihatkan anggota badan seperti bahagian punggung yang mengundang perhatian hawa nafsu kepada mereka yang melihat.

Begitu juga, kami menasihatkan agar mengenakan baju atau jubah yang labuh dan longgar serta mampu menutupi sehingga ke paras lutut bagi menjaga kemaslahatan pada pemakai dan pada mereka yang melihatnya. WalahuA’lam.


Patutlah Lepas Makan Terasa Mengantuk, Rupanya 6 Perkara Ini Tak Tolenrasi Dengan Badan

Makan makanan sepatutnya memberikan tenaga badan anda untuk bertenaga sepanjang hari. Itulah sebabnya ia agak mengelirukan apabila ia berlaku sebaliknya, anda lesu dan mengantuk.

Rasa letih selepas makan adalah perkara biasa dan terdapat beberapa sebab mengapa makanan anda boleh bertindak sebagai lawan bahan api. Yang pertama? Menghadam makanan adalah banyak kerja. Makanan masuk dan mula pergi bersama dengan tali pinggang penghantar.

Mesin yang berbeza sedang bekerja untuk memecahkan makanan, membungkusnya untuk tujuan tertentu dan menghantarnya ke tempat yang membantu badan anda meneruskan kerjanya. Jelas sekali, ini memerlukan banyak tenaga, yang boleh membuatkan seseorang berasa letih. Lebih-lebih lagi, insulin-hormon yang dihasilkan oleh pankreas anda yang mengawal gula darah mempunyai kesan besar pada tahap tenaga selepas makan. Apabila anda makan, paras insulin anda meningkat untuk memastikan paras gula darah berada di tempat yang sepatutnya.

Masih berasa letih selepas makan dan tertanya-tanya mengapa? Enam sebab ini badan tak boleh tolenrasi.

Makanan selesa memang lazat, tetapi selalunya boleh membuatkan anda berasa lembap jika ia tinggi lemak dan karbohidrat. Hormon cholecystokinin (CCK), yang dikeluarkan dari usus kecil, sering dipersalahkan di sini. Jika anda makan sekeping piza keju, yang biasanya merupakan makanan yang lebih tinggi lemak dan berkalori tinggi, CCK dilepaskan dan membantu badan memecahkan protein dan lemak dalam kepingan itu.

Apabila anda memakan makanan yang diketahui boleh meningkatkan keradangan, seperti daging merah atau gula-gula manis, badan anda boleh mengeluarkan sitokin agen yang membantu sel imun anda berkomunikasi antara satu sama lain yang lebih tinggi selepas makan dikaitkan dengan rasa mengantuk selepas makan.

Apabila makanan kaya tryptophan dimakan dalam kuantiti yang banyak semasa makan, terutamanya dengan makanan kaya karbohidrat, anda mungkin anda berasa letih beberapa jam selepas makan.

Tryptophan sering ditemui dalam ayam belanda, ayam, susu, roti, coklat, tuna dalam tin, keju cheddar, kacang tanah, oat dan banyak lagi. Asid amino penting membantu badan anda menghasilkan hormon serotonin dan. Oleh sebab itu, ia juga telah dikaji sebagai rawatan untuk gangguan tidur, seperti insomnia.

Kadang-kadang, rasa letih selepas anda makan lebih berkaitan dengan berapa banyak yang anda makan dan bukannya apa yang anda makan. Alasannya mudah, semakin besar hidangan, semakin banyak tenaga yang diperlukan untuk tubuh anda memecahkannya. Menghabiskan semua tenaga itu kemudiannya boleh menyebabkan keletihan, jadi cuba kurangkan saiz bahagian anda dan dapatkan snek berprotein tinggi jika anda lapar di antara waktu makan.

Intoleransi makanan, atau alahan makanan sepenuhnya, sering dikaitkan dengan gejala GI yang tidak selesa seperti kekejangan perut atau cirit-birit. Tetapi kadangkala, sikap tidak bertoleransi terhadap makanan yang anda belum sedari boleh membuatkan anda berasa hilang.

Sebagai contoh, anda mungkin berasa letih selepas makan makanan yang mengandungi gluten kerana ia boleh mencetuskan tindak balas alahan. Itu boleh mengehadkan keupayaan badan anda untuk menjana sendiri dengan betul daripada makanan yang anda makan, yang membawa kepada keletihan.

Secawan kopi di pagi hari anda memberi sedikit semangat memulakan langkah, tetapi tidak terlalu lama. Kesan merangsang kafein biasanya mempunyai separuh hayat masa yang diperlukan oleh badan anda untuk menghapuskan separuh daripada kafein tiga hingga lima jam selepas anda meneguknya, yang bermaksud anda akan mula merasakan kesan kopi 8 pagi masa makan tengah hari. Jadi, rasa letih mungkin kurang tentang apa yang anda makan untuk makan tengah hari dan lebih banyak tentang masa secawan kopi pertama anda pada waktu pagi.

Jika anda masih sentiasa letih selepas makan, mungkin sudah tiba masanya minta pandangan doktor anda untuk mengetahui sama ada keadaan asas boleh mencetuskan gejala anda. Seseorang mungkin berasa letih jika mereka menghadapi masalah yang boleh mengganggu penyerapan nutrien daripada makanan, seperti anemia, ketidakseimbangan hormon, kepekaan insulin, atau sindrom postprandial idiopatik (IPS) boleh dilihat.

Untuk mengelakkan mengantuk selepas makan itu, masukkan campuran karbohidrat kompleks, lemak sihat dan protein tanpa lemak ke dalam setiap hidangan dan memilih makanan yang lebih rendah lemak tepu, tinggi serat dan diproses secara minimum. Menggerakkan badan anda setiap hari, tidur sekurang-kurangnya tujuh jam setiap malam dan kekal terhidrat juga akan memastikan anda terus tidur sehingga waktu tidur.

Terdapat banyak sebab lain anda mungkin berasa keletihan pada bila-bila masa sepanjang hari, jadi jika anda mendapati anda sentiasa letih, tetapkan temu janji untuk memastikan semua penanda kesihatan anda berada di tahap yang sepatutnya.


Jangan Bunuh Semut, Sebaliknya ‘Tegurlah’ Mereka Supaya Berpindah Dari Situ

Semut merupakan sejenis serangga yang sangat unik dan sering dianggap serangga paling rajin yang pernah wujud di muka Bumi. Ia juga sangat istimewa hingga tercatat kisahnya yang tersendiri bersama Nabi Sulaiman A.S.

Sering hidup berkumpulan, sebenarnya ada cara tersendiri untuk kita menghalau mereka daripada kediaman kita tanpa cara membunuh. Caranya hanyalah dengan ‘menegur’ sahaja mereka ini supaya berpindah ke luar rumah kita.

Berdasarkan apa yang telah dinyatakan, kami lebih cenderung kepada pendapat yang diboleh membunuh semut ini jika ia membawa mudharat kepada kita. Sekiranya, ia tidak membawa mudharat atau ancaman maka hukumnya adalah tidak boleh untuk membunuhnya berdasarkan hadith Nabi SAW yang jelas melarang kita membunuh semut tanpa sebab.

Dalam isu menghormati haiwan adalah diperintahkan dengan istilah “Ihsan” kepada makhluk berdasarkan nas-nas yang disebut oleh Rasulullah SAW dan juga perintah Allah SWT agar kita berlaku baik kepada sesama makhluk. Antaranya sebuah hadith yang dimuatkan oleh Imam al-Nawawi di dalam karyanya, daripada Syaddad RA bahawa Nabi SAW bersabda:

إِنَّ اللَّهَ كَتَبَ الْإِحْسَانَ عَلَى كُلِّ شَيْءٍ فَإِذَا قَتَلْتُمْ فَأَحْسِنُوا الْقِتْلَةَ وَإِذَا ذَبَحْتُمْ فَأَحْسِنُوا الذَّبْحَ وَلْيُحِدَّ أَحَدُكُمْ شَفْرَتَهُ فَلْيُرِحْ ذَبِيحَتَهُ

Maksudnya: “Sesungguhnya Allah SWT telah menetapkan ihsan atas setiap perkara. Maka apabila kamu membunuh, bunuhlah dengan baik. Dan apabila kamu menyembelih, sembelihlah dengan baik. Tajamkanlan alat sembelihan dan tenangkanlah haiwan sembelihan”. [Riwayat Muslim, kitab buruan, sembelihan dan haiwan-haiwan yang dimakan, bab perintah agar berlaku ketika menyembelih, no. hadith 3615]

Semoga Allah SWT memberi kita taufiq dan hidayah dalam melakukan setiap tindakan yang kita lakukan seharian. Amin.


Tarik Balik Jualan Tali Leher Sutera, Duck Hadiahkan Pada Frontliners Bukan Islam

Menerusi laman sosial Instagram, @theduckgroup memuat naik satu permohonan maaf kerana terlepas pandang material yang digunakan.untuk tali leher edisi hari bapa hasil kolaborasi bersama Marvel.

dUck yang merupakan jenama tudung terkemuka menarik balik penjualan tali leher edisi hari bapa setelah menerima kecaman netizen.

Hal ini kerana koleksi tali leher yang diperbuat daripada sutera itu menerima kritikan kerana lelaki Islam diharamkan daripada memakai material tersebut.

Amin Idris yang juga merupakan seorang pengacara merupakan seorang perunding latihan dan motivasi, penulis buku dan pengacara televisyen turut memberikan komen tentang isu ini.

Baru nak beli tie ni… serius smart. Sekali dapat tau 100% sutera. Adoooooiii frustnyaaa. Mungkin The Duck Group perlu lebih sensitif bab hukum sebab lelaki memang DIHARAMKAN pakai sutera

Daripada Saidina Ali bin Abi Talib RA:

إِنَّ نَبِيَّ اللهِ صَلَّى اللهُ عَلَيْهِ وَسَلَّمَ أَخَذَ حَرِيرًا فَجَعَلَهُ فِي يَمِينِهِ، وَأَخَذَ ذَهَبًا فَجَعَلَهُ فِي شِمَالِهِ، ثُمَّ قَالَ: إِنَّ هَذَيْنِ حَرَامٌ عَلَى ذُكُورِ أُمَّتِي

Sesungguhnya Nabi SAW mengambil sutera dan memegangnya dengan tangan kanannya, dan emas di tangan kirinya, kemudian bersabda: Sesungguhnya dua benda ini haram ke atas umatku yang lelaki. (Riwayat Ahmad)

Dalam hadis lain, nabi bersabda:

أُحلَّ الذهبُ والحريرُ لإناثِ أُمتي، وحُرِّم على ذكورِها

“Dihalalkan emas dan sutera bagi wanita dari kalangan umatku, dan diharamkan bagi kaum laki-lakinya” (Riwayat An Nasa’i)

Malah lelaki bukan hanya dilarang menggunakan sutera, lelaki juga dilarang sengaja duduk di atas sutera. Dari Hudzaifah RA beliau berkata:

نَهَانَا النَّبِيُّ صَلَّى اللَّهُ عَلَيْهِ وَسَلَّمَ عَنْ لُبْسِ الْحَرِيرِ وَالدِّيبَاجِ وَأَنْ نَجْلِسَ عَلَيْهِ

“Nabi SAW melarang kami memakai pakaian sutera dan dibaj (sutra yang bergambar), dan melarang kami duduk di atasnya” (Riwayat Bukhari).

Kesemua hadis larangan adalah haram pada teks & konteks dalil… Huhu… mohon tolong produce yang non-sutera

Menerusi laman sosial Instagram, @theduckgroup memuat naik satu permohonan maaf di atas kekhilafan mereka kerana terlepas pandang material yang digunakan.

Selepas mendapat maklum balas daripada orang ramai, dUCk dilihat memberhentikan jualan tali leher tersebut di laman web rasminya. Malah, dUCk juga bakal lakukan pemulangan wang semula kepada pelanggan mereka dan bakal tali leher tersebut bakal diberikan sebagai hadiah kepada para frontliner yang bukan islam.

Kami ingin memohon maaf kerana terlepas pandang pemilihan material tali leher bagi koleksi Marvel X dUck dan telah menghentikan penjualannya dengan serta merta. Semua tempahan yang sudah dibayar akan dikembalikan,” tulis jenama tersebut sebagak kenyataan rasmi.

Untuk tali leher pula, kami akan menghadiahkannya kepada frontliners yang bukan beragama Islam supaya bapa-bapa mereka gembira menjelang hari bapa ini. Kami memohon maaf sekali lagi di atas kesilapan dari pihak kami ini.

Selain tali leher, koleksi Marvel X dUCk ini turut hadir dalam lima jenis rekaan tudung.

Berikut petikan dari laman web Pejabat Mufti Wilayah tentang hukum memakai sutera bagi lelaki.

HUKUM MEMAKAI SUTERA BAGI LELAKI

Hukum memakai sutera adalah haram bagi kaum lelaki dan halal bagi kaum wanita. Hal ini berdasarkan hadith nabi S.A.W:

أحلَّ الذهبُ والحريرُ لإناثِ أُمتي، وحُرِّم على ذكورِها

Maksudnya: “Dihalalkan emas dan sutera bagi wanita dalam kalangan umatku, dan diharamkan bagi kaum lelakinya”. Riwayat al-Nasa’ie (5163)

Imam al-Syaukani menyatakan hadis ini merupakan dalil yang digunakan oleh jumhur ulama’ yang berpendapat bahawa sutera dan emas adalah haram bagi lelaki dan harus bagi wanita. (Rujuk: Nail al-Autar, 2/98).

Saidina ‘Ali bin Abi Thalib R.A menyatakan: “Nabi S.A.W pernah memberiku pakaian daripada sutera bergaris maka aku pun keluar mengenakannya. Ketika Rasulullah S.A.W melihatnya, tampaklah kemarahan di wajah baginda. Maka aku pun membahagikan pakaian sutera tersebut di antara wanita-wanitaku.” Riwayat al-Bukhari (5840)

Selain itu, para ulama’ menyatakan hikmah pengharaman sutera bagi lelaki kerana kerana Islam adalah agama jihad dan kekuatan. Maka Islam juga menjaga sifat kelelakian kaum lelaki daripada segala perkara yang menunjukkan kelemahan dan kelembutan. Sedangkan sutera itu sifatnya lembut dan melambangkan kewanitaan. Hal ini berbeza dengan wanita yang dihalalkan memakai sutera kerana Allah menciptakannya dengan sifat kelembutan yang sukakan kecantikan dan kewajipannya untuk berhias demi kesenangan suaminya. (Rujuk: Nihayah al-Muhtaj, 373-374).

Penggunaan Sutera Selain daripada Pakaian

Kita sedia maklum bahawa hukum pemakaian sutera adalah haram bagi kaum lelaki dan harus bagi kaum wanita. Justeru, apakah hukum mengambil sutera sebagai alas untuk solat atau duduk dan sebagainya?

Hukum menggunakan sutera sebagai selimut, cadar atau alas untuk solat adalah seperti hukum memakai sutera iaitu diharamkan bagi lelaki dan diharuskan bagi wanita. Ini adalah pandangan jumhur ulama’ daripada mazhab Syafi’e, Maliki dan Hanbali. (Rujuk: Umdah Al-Qari' Syarh Sahih Al-Bukhari, 22/13-14; Al-Iqna', 1/198, Kasysyaf al-Qina', 1/273).

Berkata Imam Hajar al-Asqalani dalam bab ‘mengambil sutera sebagai alas’: “Hukumnya (menjadikan sutera sebagai alas) adalah sama seperti hukum (memakai sutera) dari sudut pengharaman dan keharusan”. (Rujuk: Fath al-Bari, 10/291; Irsyad al-Sari, 8/440).

Berkata Imam Hajar al-Haitami: “Dan diharamkan bagi lelaki untuk menjadikan sutera sebagai pakaian, alas untuk duduk atau bersandar, alas untuk tidur dan segala jenis penggunaan”. (Rujuk: Tuhfah al-Muhtaj, 3/20 dan Al-Iqna', 1/198). Hal ini bersandarkan hadith Nabi S.A.W yang diriwayatkan daripada Huzaifah:

نَهَانَا رَسُول الله صلى الله عَلَيْهِ وَسلم عَن لبس الْحَرِير والديباج وَأَن نجلس عَلَيْهِ

Maksudnya: "Nabi S.A.W melarang kita daripada memakai sutera dan dibaj (sejenis sutera) serta duduk di atasnya."

Riwayat al-Bukhari (5837) dan Muslim (2067)

Berkata Imam al-Mawardi ketika menjawab pandangan daripada Abu Hanifah yang mengharuskan pemakaian sutera sebagai alas: “Pandangan ini adalah suatu pandangan yang bersalahan kerana keumuman hadis nabi S.A.W yang menyatakan “Dihalalkan emas dan sutera bagi wanita dalam kalangan umatku, dan diharamkan bagi kaum lelakinya”, oleh yang demikian mengambil sutera sebagai alas adalah suatu perkara yang berlebih-lebihan dalam mempamerkan kemewahan, justeru hukumnya lebih berat daripada hukum memakai sutera, maka lebih utama ia diharamkan”. (Rujuk: Al-Hawi al-Kabir, 2/478).

Justeru, diharamkan bagi kaum lelaki menggunakan sutera selain daripada pakaian seperti sejadah, selimut, cadar dan sebagainya. Hal ini berdasarkan keumuman hadis nabi S.A.W yang melarang pemakaian sutera bagi lelaki. Tambahan pula ia merupakan simbol kemegahan dan berlebih-lebihan dalam mempamerkan kemewahan.

Hukum Sembahyang Dengan Pakaian Sutera Meskipun diharamkan bagi lelaki untuk memakai pakaian sutera atau menjadikannya alas ketika solat, namun sekiranya dia solat dalam keadaan sedemikian solatnya itu tetap sah di sisi jumhur ulama’.

Berkata Imam Ibn al-Mulaqqin: “Diharamkan mengerjakan solat dengan mengenakan pakaian yang diperbuat daripada sutera, dan barangsiapa yang melakukan hal sedemikian, maka solatnya sah tetapi dia berdosa, dan ini adalah pendapat jumhur ulama’. Dan berkata Imam Syafie dan Abu Thaur: “Perbuatan (mengenakan pakaian sutera) ketika solat itu haram, tetapi solatnya sah”. (Rujuk: Al-Taudhih li Syarh al-Jami' al-Sahih, 5/353).

Berkata Imam Ibn Nujaim: “Dan sekiranya dia menutupi dirinya dengan pakaian daripada sutera dan menunaikan solat (dalam keadaan itu), maka solatnya sah tetapi dia menanggung dosa sama seperti hukum orang yang solat di tanah yang dirampas”. (Rujuk: Al-Bahr al-Raiq Syarh Kanz al-Daqaiq, 1/283).

Imam al-Rajihi ketika mengulas tentang hukum solat dengan mengenakan pakaian daripada sutera berkata: “hukum solatnya sah tetapi dia mendapat dosa, kerana kaedah fiqh menyebutkan, sekiranya larangan itu merujuk kepada zat (syarat dan rukun), maka hukumnya boleh membatalkan solat, namun sekiranya larangan itu merujuk kepada faktor luaran, maka hal tersebut tidak membatalkan solat. Seorang Muslim hanya dituntut untuk memastikan pakaian dan badannya bersih ketika solat”. Sekiranya dia memakai pakaian bernajis maka solatnya tidak sah, namun sekiranya dia bersolat memakai pakaian daripada sutera, maka solatnya sah tetapi berdosa kerana mengenakan pakaian yang diharamkan”. (Rujuk: Syarh Umdah al-Fiqh, 1/15)

KESIMPULAN:

Setelah meneliti perbahasan di atas, dapatlah kami simpulkan masalah ini kepada beberapa perkara:

Hukum memakai sutera adalah haram bagi kaum lelaki dan halal bagi kaum perempuan selagi tidak melanggar batas syariat. Namun begitu, kaum lelaki diharuskan memakai sutera ketika dalam keadaan darurat seperti memakainya ketika tiada pakaian yang boleh menutupinya pada musim sejuk atau untuk tujuan perubatan (Rujuk: Al-Majmu' Syarh al-Muhadzzab, 4/437).

Hukum menggunakan sutera selain daripada pakaian samada di dalam solat seperti sejadah atau di luar solat seperti selimut, cadar, dan sebagainya ialah sama seperti hukum memakai sutera iaitu haram bagi kaum lelaki dan halal bagi kaum perempuan.

Bagi lelaki yang memakai sutera atau menggunakannya sebagai alas untuk solat, dia menanggung dosa kerana melakukan perbuatan yang haram tetapi solatnya tetap sah di sisi jumhur ulama’. Hal ini kerana perkara tersebut tidak memberi apa-apa kesan dari sudut sah dan batalnya solat mengikut hukum syarak. Wallahu a’lam.

Kami juga ingin mengingatkan kaum lelaki supaya bertaqwa kepada Allah dalam urusan meninggalkan pakaian sutera. Sesungguhnya Allah menjanjikan kenikmatan di syurga yang lebih abadi bagi kaum lelaki yang meninggalkan larangan tersebut di dunia, sebagaimana firman Allah S.W.T:

عَالِيَهُمْ ثِيَابُ سُندُسٍ خُضْرٌ وَإِسْتَبْرَقٌ وَحُلُّوا أَسَاوِرَ مِن فِضَّةٍ وَسَقَاهُمْ رَبُّهُمْ شَرَابًا طَهُورًا

Maksudnya: "Mereka di dalam syurga memakai pakaian hijau yang diperbuat daripada sutera halus dan sutera tebal (yang bertekap), serta mereka dihiasi dengan gelang tangan daripada perak; dan mereka diberi minum oleh Tuhan mereka dengan sejenis minuman (yang lain) yang bersih dan suci."

(Surah al-Insan: 21)

Sumber kredit: Instagram The dUCk Group Instagram Amin Idris dan laman web rasmi Pejabat Mufti Wilayah


Sudah Bertudung Labuh Di Gelar ‘Mak Cik’ Pula, Mia Ahmad Tukar Imej Kerana Allah SWT

Sudah menutup aurat tetapi masih lagi terima kecaman, pelakon Mia Ahmad berkongsi bersama peminat mengenai pemakaiannya terkini. Namun ada yang menganggap keputusannya untuk bertudung labuh itu seolah-olah seperti ‘makcik’.

Mulut orang ada sahaja yang ingin berkata walaupun sudah ada inisiatif dari individu itu untuk menutupi auratnya. Malah, bukan sahaja komen negatif, ada jua yang menitipkan doa dan kata-kata semangat kepada Mia Ahmad untuk kekal istiqamah.

Mia Ahmad baru-baru ini ada membuat satu perkongsian di laman sosial media Instagram miliknya menunjukkan gaya pemakaiannya yang baharu. Dia kini tampil dengan gaya tudung labuh melepasi dada dan kelihatan sangat manis dan sopan.

Pelakon itu sudah lama memakai hijab sejak awal permulaan karier lakonannya di mana dia sangat di minati peminat oleh kerana imejnya yang sopan dan manis. Lantas dia masih mengekalkan imejnya sehingga kini tanpa ada sebarang isu yang terbangkit.

Mengikuti perkongsiannya itu, Mia kelihatan pasrah dan hanya berpegang teguh kepada pendiriannya–berpakaian sebegini kerana Allah SWT. Dia juga turut menjelaskan lagi apa terbuku di hatinya dan ingin semua faham dengan jelas.

“Ada yang cakap I takkan istiqamah…ada yang cakap husband I  tak support,

“I kuatkan hati because I know I did the right thing. For the sake of Allah SWT, I tahu I tak baik, I ubah cara pemakaian untuk jadi lebih baik bukan untuk nampak baik,

“Alhamdulillah banyak benda yang baik-baik datang along the way. Semoga Allah SWT terus menjaga niat hati I dan kita semua,

“Sisters, semoga Allah SWT memberi hidayah buat kita semua. Hidayah yang berpanjangan. Amin yra.” itu lah apa yang di letakkan pada ruangan kapsyen di posting miliknya.

Dia berharap meski apa pun yang di perkatakan itu adalah cabaran buat dia bagi menghadapi dugaan dari Allah SWT. Juga tidak melepaskan peluang, Mia atau nama sebenarnya Samihah binti Ahmad Baderi, 34, memberi kata-kata semangat buat semua yang ingin mengorak langkah kearah kebaikan.

Walaupun ada yang menggelarkan gaya tudungnya yang labuh itu seperti ‘Mak Cik’, dia tetap menjadi idola kepada peminatnya. Ada juga yang menitipkan doa dan pujian oleh kerana penampilannya yang menjadi inspirasi bagi mereka untuk berhijrah.

Meninjau ruangan di komen, ramai yang puji akan penampilannya itu.

“Alhamdulillah, Subhanallah manisnya doakan saya juga,

“Cantiknya kak Mia, teringin nak labuh tudung macam itu, mak pulak tak kasi,

“Ya Allah SWT…kak Mia sumber inspirasi semoga kita semua istiqamah untuk kearah kebaikan,

“Alhamdulillah dah pakai tudung labuh, Semoga istiqamah selalu, Aamin.” antara komen yang di berikan.

Kita antara yang melihat perkembangan seseorang individu itu perlu berjaga-jaga dalam pertuturan untuk berkata mengenai mereka. Seperti apa yang kita biasa dengari–Buat dosa kepada Allah SWT, kita boleh memohon kemaafan dan insyaAllah di terimaNya, buat salah kepada sesama manusia, adakah betul mereka hendak memaafkan kita?